Τη ζωή του έχασε την Τετάρτη ένας 60χρονος άντρας στο Σκούταρι στις Σέρρες. Δύο ώρες πριν ο 60χρονος είχε εμβολιαστεί κατά του κορονοϊού, στο σπίτι του μέσω του προγράμματος «εμβολιασμός κατ΄ οίκον», όπως και η κατάκοιτη γυναίκα του και η μητέρα του.\nΟ άτυχος άνδρας ένιωσε αδιαθεσία, κλήθηκε το ΕΚΑΒ και διαπιστώθηκε ο θάνατός του. Η σορός του 60χρονου μεταφέρθηκε στη Θεσσαλονίκη για την νεκροψία- νεκροτομή προκειμένου να διαπιστωθούν τα ακριβή αίτια που προκάλεσαν το θάνατό του.\nΣύμφωνα με την ΕΡΤ, η νεκροψία-νεκροτομή πραγματοποιήθηκε σήμερα και ο ιατροδικαστής απέδωσε το θάνατό του 60χρονου σε αγγειακό εγκεφαλικό επεισόδιο που προήλθε από τα χρόνια καρδιακά προβλήματα που αντιμετώπιζε.\nΟι ίδιες πληροφορίες αναφέρουν ότι ο ιατροδικαστής δεν βρήκε ούτε εμβολές ούτε ίχνη αλλεργικού σοκ που θα δικαιολογούσαν παρενέργειες εμβολίου.


Fanari Press – Εξοργισμένος ο Τριαντάφυλλος στο Survivor Πανόραμα: «Ήθελα να σπάσω την τηλεόραση. Θα σε διαλύσω εκείνη τη στιγμή»\nΕξοργισμένος ο Τριαντάφυλλος στο Survivor Πανόραμα: «Ήθελα να σπάσω την τηλεόραση. Θα σε διαλύσω εκείνη τη στιγμή»\nΑπίστευτες ατάκες σήμερα στο Survivor Πανόραμα. Ο Τριαντάφυλλος ήταν καλεσμένος της εκπομπής και μίλησε και πάλι για το παιχνίδι επιβίωσης του ΣΚΑΪ.\nΣχετικά με το Survivor και το χθεσινό επεισόδιο λοιπόν αναφέρθηκαν στην αποχώρηση του Στέλιου Κρητικού, αλλά και τι είχε προηγηθεί. Νωρίτερα είδαμε τις απίστευτες αποκαλύψεις του ηθοποιού για τον Σώζοντα Παλαίστρο Χάρο και όσα έχει κάνει αυτό το διάστημα.\nΟ Τριαντάφυλλος λοιπόν πήρε το λόγο και παρότι υποστήριζε για μεγάλο διάστημα τον εν λόγω παίκτη, ξέσπασε δημόσια:\n«Το να δω την οικογένειά μου σε μία φωτογραφία και να μου γράψουν ένα γράμμα, σίγουρα θα με κάνουν να κλάψω. Να ειρωνευτείς ότι ήταν υπερβολικό, αυτό που λέμε μεγάλη κουβέντα… θα σε πιάσω και θα σου φάω το λαρύγγι. Θα σε διαλύσω εκείνη τη στιγμή», είπε ο τραγουδιστής.\nΝωρίτερα μάλιστα είχε εξηγήσει πως εκνευρίστηκε τόσο πολύ, που ήθελε να σπάσει την τηλεόραση!\nΠροηγούμενο ΆρθροΤο σουτιέν που κάνει θαύματα με το γυναικείο στήθος και κάνεις της γυναίκες να μαλλιοτράβιουνται στις ουρές των μεγάλων εμπορικών καταστημάτων(Βίντεο) Επόμενο Άρθρο«Άκυρο» το σχέδιο Πυθία: «Δεν προέκυψε κανένα στοιχείο για απόπειρα δολοφονίας του Κώστα Καραμανλή»


RedTheos24: Πάει Βουδαπέστη ο Ολυμπιακός, διέλυσε 10-4 τη Ριέκα!\nΠάει Βουδαπέστη ο Ολυμπιακός, διέλυσε 10-4 τη Ριέκα!\nΟ Ολυμπιακός πραγματοποίησε εκπληκτική εμφάνιση και διέλυσε 10-4 τη Ριέκα στην Κροατία, φτάνοντας σε μια ακόμη νίκη και εξασφαλίζοντας την παρουσία του στο Final-6 της Βουδαπέστης. Αν μείνει στην κορυφή, περνάει αυτόματα στην 4άδα.\nΠραγματοποιώντας εκπληκτική εμφάνιση μέσα στην Κροατία, ο Ολυμπιακός διέλυσε 10-4 τη Ριέκα στην Κροατία και εξασφάλισε και μαθηματικά την πρόκρισή του στο Final-6 που θα πραγματοποιηθεί στη Βουδαπέστη, δείχνοντας ότι φέτος είναι έτοιμος για μεγάλα πράγματα στην διοργάνωση.\nΗ ομάδα του Θοδωρή Βλάχου, δεν συνάντησε καμία αντίσταση από τους γηπεδούχους, ήταν καλύτερη από την αρχή μέχρι το τέλος, επικράτησε και στα τέσσερα οκτάλεπτα και πλέον στόχος είναι η πρώτη θέση, ώστε να πάει απευθείας στα ημιτελικά. Πρώτος σκόρερ ήταν ο Φουντούλης για τους Πειραιώτες με τρία γκολ.\nΟ Ολυμπιακός έφτασε τους 18 βαθμούς, παραμένει αήττητος και μόνο αν αυτοκτονήσει στα δυο τελευταία ματς και αν έρθουν όλα ανάποδα, θα απωλέσει την πρώτη θέση στον όμιλό του και την παρουσία στις τέσσερις καλύτερες ομάδες. Όσο για τη Ριέκα, θα δώσει μάχη με την Μπαρτσελονέτα, αφού η Έγκερ έχει προκριθεί από την αρχή λόγω του ότι είναι διοργανώτρια.\nΟ Πάβιτς βρέθηκε σε μια από τις γνωστές βραδιές του, αμυντικά οι παίκτες του Βλάχου πήραν άριστα και μπροστά βρήκαν τον τρόπο να σκοράρουν σχετικά εύκολα και να φτάσουν χωρίς άγχος στην τελική επικράτηση. Προηγήθηκαν 3-1 στο πρώτο οκτάλεπτο και 5-2 στο ημίχρονο, ενώ μπήκαν στο τελευταίο κομμάτι του αγώνα με προβάδισμα πέντε τερμάτων (8-3).\nΤίποτα δεν μπορούσε να αλλάξει και ήρθε η νίκη με έξι γκολ διαφορά, 10-4. Οι Κολόμβος και Βλαχόπουλος πέτυχαν από δυο γκολ και ακολούθησαν στο σκοράρισμα τον Χιώτη περιφερειακό, ενώ από ένα γκολ σημείωσαν οι Δελακάς, Μουρίκης και Μυλωνάκης.


Διατροφική αξία της κάππαρης! – Diatrofi-News.gr\nHome / Δίαιτα / Διατροφική αξία της κάππαρης!\nΔιατροφική αξία της κάππαρης!\nΗ Σαντορίνη και η Τήνος είναι δύο νησιά πραγματικά στολίδια του Αιγαίου. Πανέμορφες παραλίες, μοναδικά ηλιοβασιλέματα, φιλόξενοι άνθρωποι, ιστορικά και θρησκευτικά μνημεία, είναι λίγες μόνο από τις αναμνήσεις που μπορεί να έχει ο επισκέπτης αυτών των νησιών. Μία από τις σημαντικές «ψηφίδες» του ψηφιδωτού των αναμνήσεων από τους δύο αυτούς τόπους είναι σίγουρα και η απόλαυση των γευστικών ντόπιων σπεσιαλιτέ. Κεντρικό ρόλο σε αυτές τις απλές αλλά μοναδικές σπεσιαλιτέ έχει συχνά η κάππαρη. Μάλιστα, στην Τήνο και συγκεκριμένα στο παραδοσιακό χωριό Ποταμιά, διοργανώνεται κάθε χρόνο η γιορτή της κάππαρης, όπου εξαιρετικοί μεζέδες με βάση την κάππαρη προσφέρονται στους τυχερούς επισκέπτες.\nΗ ΜΙΚΡΗ ΚΑΙ ΑΝΥΠΟΤΑΚΤΗ\nΗ κάππαρη είναι ένα μικρό ανυπότακτο φυτό που σε πείσμα των συνθηκών φυτρώνει πάνω σε βραχώδη εδάφη, κυρίως δίπλα στη θάλασσα. Στις χώρες της Μεσογείου απαντά το είδος Κάππαρις η κοινή (ή Κάππαρις η ακανθώδης, Capparis spinosa), ένας έρπων θάμνος με μικρά αγκαθάκια και βλαστούς που διακλαδίζονται και απλώνονται στο έδαφος. Τα όμορφα υπόλευκα άνθη της με τους μοβ στήμονες φύονται μεμονωμένα. Τα άνθη πριν ανοίξουν, στο στάδιο που είναι ακόμα μπουμπούκια, αποτελούν τη γνωστή κάππαρη του εμπορίου. Στη χώρα μας. εκτός από τα πεντανόστιμα μπουμπούκια, καταναλώνουμε και τον καρπό της (αγγουράκι) αλλά και τα φύλλα του φυτού.\nΗ κάππαρη, εκτός από την ξεχωριστή της γεύση, διαθέτει φαρμακευτικές ιδιότητες αλλά και σημαντική διατροφική αξία.\nΗ ΚΑΠΠΑΡΗ ΣΤΗΝ ΑΡΧΑΙΟΤΗΤΑ\n0 Γαληνός, ο διασημότερος ίσως ιατρός της αρχαιότητας μετά τον Ιπποκράτη και πατέρας της Πειραματικής Φυσιολογίας, στο έργο του Περί τροφών δυνάμεως. κάνει εκτεταμένη αναφορά στην κάππαρη, τη θρεπτική της αξία, αλλά και στον τρόπο επεξεργασίας της ώστε να γίνει βρώσιμη. Το φυτό μαζί με τις τρυφερές του άκρες, για να διατηρηθεί, τοποθετείται σε αλατόνερο ή ξίδι. Όταν ξεπλυθεί από το αλάτι, σερβίρεται με ξιδόμελο ή λαδόξιδο .\nΙατρικές χρήσεις της κάππαρης ή του εκχυλίσματος διαφόρων τμημάτων του φυτού όπου χρησιμοποιούσαν οι αρχαίοι Έλληνες και οι Ρωμαίοι σαν φάρμακο για το μετεωρισμό αλλά και κατά των ρευματικών παθήσεων. Άλλες ιδιότητες που έχουν αποδοθεί στην κάππαρη είναι ηπατοπροστατευτικές, διουρητικές και τονωτικές.\nΗ κάππαρη αποδίδει πολύ λίγες θερμίδες (23 Kcal/100 γρ.) και αποτελεί πηγή αρκετών μετάλλων και ιχνοστοιχείων, όπως ο χαλκός, ο σίδηρος και το σελήνιο. Τα μπουμπούκια της κάππαρης περιέχουν βιταμίνες του συμπλέγματος Β. βιταμίνες A, C, Ε, Κ. ω-3 λιπαρά, καθώς και φυτοστερόλες (σε μικρότερες ποσότητες).\nΗ βρώσιμη κάππαρη, η οποία έχει υποστεί επεξεργασία με άλμη, περιέχει αρκετό νάτριο, γι’ αυτό και προτείνεται το καλό της ξέπλυμα σε τρεχούμενο νερό πριν την κατανάλωση.\nΤο πιο σημαντικό χαρακτηριστικό που καθιστά την κάππαρη σπουδαία τροφή είναι η υψηλή περιεκτικότητά της σε φλαβονοειδή (ουσίες με έντονη αντιοξειδωτική και όχι μόνο δράση), όπως η κερκετίνη, η ρουτίνη και η καμφερόλη.\nΑΠΟ ΤΙΣ ΒΡΩΣΙΜΕΣ ΠΗΓΕΣ ΚΕΡΚΕΤΙΝΗΣ, Η ΚΑΠΠΑΡΗ ΕΙΝΑΙ ΙΣΩΣ Η ΠΙΟ ΠΛΟΥΣΙΑ ΠΗΓΗ ΣΤΗ ΦΥΣΗ.\nΜελέτες δείχνουν ότι η κερκετίνη δρα σαν αντιισταμινικό (υποβοηθώντας έτσι σε καταστάσεις αλλεργίας), ενώ παράλληλα παρουσιάζει αντιβακτηριδιακές. αντιυπερτασικές, αναλγητικές, ανπκαρκινικές και αντιφλεγμονώδεις ιδιότητες.\nΣτις τροφές, η «μαγική» κερκετίνη απαντά κυρίως σε μια μορφή (γλυκοζίτες κερκετίνης) που αυτούσια δεν απορροφάται καλά. Επειδή όμως κατά τη μάσηση και την πέψη της τροφής υδρολύεται από αντίστοιχα ένζυμα και βακτήρια του στόματος και του εντέρου, τελικά μετατρέπεται σε μια καλά απορροφήσιμη μορφή (αγλυκόνη κερκετίνης)!\nΑξιοσημείωτο είναι επίσης πως η κερκετίνη εμφανίζει ισχυρότερη δράση συγκριτικά με την ταμοξιφαίνη (φάρμακο ευρέως διαδεδομένο σε γυναίκες με ορμονοευαίσθητο καρκίνο) ως αναστολέας αύξησης συγκεκριμένης κυτταρικής σειράς του καρκίνου του μαστού (αναφερόμαστε πάντα σε εργαστηριακά δεδομένα).\nΌσον αφορά τη ρουτίνη η οποία εμπεριέχει στη δομή της την κερκετίνη που είδαμε πιο πάνω, φαίνεται πως έχει την ικανότητα να ευεργετεί τα τριχοειδή αγγεία, παρεμποδίζοντας το σχηματισμό συσσωματωμάτων και μειώνοντας τη διαπερατότητά τους.\nΕπίσης, η ρουτίνη φαίνεται να ασκεί θετική επίδραση σε περιπτώσεις γλαυκώματος και καταρράκτη, αλλά και αιμορροΐδων, κιρσών, καθώς και αιμορραγικών καταστάσεων, όπως η αιμορροφιλία.\nΓια την καμφερόλη αρκετές επιδημιολογικές μελέτες δείχνουν θετική συσχέτιση μεταξύ κατανάλωσης τροφών πλούσιων σε καμφερόλη και μείωσης του ενδεχομένου εμφάνισης καρδιαγγειακών νοσημάτων και καρκίνου, ενώ εργαστηριακές έρευνες δείχνουν πως το φλαβονοειδές αυτό έχει αντιφλεγμονώδεις, αναλγητικές και αντιισταμινικές επιδράσεις. Ας σημειωθεί πάντως πως η καμφερόλη παρουσιάζει χαμηλή βιοδιαθεσιμότητα (απορρόφηση και αξιοποίηση) στον άνθρωπο, κάτι που σημαίνει πως απαιτούνται μεγάλες ποσότητες κατανάλωσης διαμέσου των τροφών, προκειμένου να επιτευχθεί το όποιο θεραπευτικό αποτέλεσμα.\nΆλλα φλαβονοειδή της κάππαρης, πέρα από αυτά που αναφέραμε φαίνεται να αναχαιτίζουν την ενεργοποίηση ενός πολύ σημαντικού παράγοντα στην ανθρώπινη υγεία (παράγοντας NF-kB). 0 παράγοντας αυτός εμπλέκεται στην καταστολή της απόπτωσης (του προγραμματισμένου δηλαδή κυτταρικού θανάτου), στην κυτταρική επιβίωση, στη δημιουργία και εξέλιξη φλεγμονής, καθώς και στη δημιουργία όγκων και στη μετάσταση.\nΤέλος, αξιοσημείωτη είναι η περιεκτικότητα της κάππαρης και σε ισοθειοκυανικά άλατα. Οι ουσίες αυτές που εμπεριέχονται σε σημαντικές ποσότητες και στα σταυρανθή (μπρόκολο, κουνουπίδι, λαχανάκια Βρυξελλών) ασκούν προφυλακτική επίδραση έναντι του καρκίνου του μαστού, μέσω της εμπλοκής τους στο μεταβολισμό των οιστρογόνων και της ενίσχυσης των ενδογενών αντιοξειδωτικών μηχανισμών του ανθρώπινου οργανισμού.\nΜΕΛΕΤΕΣ ΜΕ ΠΡΩΤΑΓΩΝΙΣΤΡΙΑ ΤΗΝ ΚΑΠΠΑΡΗ\nΕργαστηριακές μελέτες αναδεικνύουν τη δράση της κάππαρης ενάντια σε βακτηρίδια και μύκητες. Ακόμα και οι ρίζες της κάππαρης φαίνεται να έχουν σημαντικές αντιβακτηριδιακές ιδιότητες.\nΕπιστημονική μελέτη σε συγκεκριμένες κυτταρικές σειρές έδειξε ότι το εκχύλισμα των μπουμπουκιών της κάππαρης φαίνεται να έχει χονδροπροστατευτική δράση. Μάλιστα, το συγκεκριμένο εκχύλισμα φαίνεται να προσφέρει μεγαλύτερη προστασία απ’ ό.τι η ινδομεθακίνη, φαρμακευτική ουσία που χρησιμοποιείται σε παθήσεις των αρθρώσεων. Έτσι, εκχύλισμα κάππαρης πιθανόν να μπορούσε να χρησιμοποιηθεί για την αποκατάσταση βλαβών του χόνδρου σε περιπτώσεις φλεγμονωδών παθήσεων, όπως σε διάφορες μορφές αρθρίτιδας.\nΗ κάππαρη φαίνεται να βοηθά και στο διαβήτη.\nΜετά από τρεις σημαντικές μελέτες σε πειραματόζωα που έδειξαν όντως μια εξαιρετική αντιδιαβητική δράση συγκεκριμένων εκχυλισμάτων κάππαρης, ήρθε και η σειρά της μελέτης σε ανθρώπους.\nΗ συγκεκριμένη μελέτη, λοιπόν, που έγινε σε άτομα με διαβήτη τύπου 2, έδειξε ότι το εκχύλισμα κάππαρης, σε αντίθεση με το ψευδοφάρμακο που χορηγήθηκε, μπορεί να αποτελέσει σημαντικό αντι-υπεργλυκαιμικό και αντιυπερτριγλυκεριδαιμικό παράγοντα στη θεραπεία ασθενών με διαβήτη τύπου 2.\nΚαι για τους λάτρεις του κρέατος, μελέτη Ιταλών επιστημόνων έδειξε πως ακόμα και μια μικρή ποσότητα κάππαρης είναι ικανή να καταστείλει τη δημιουργία παραπροϊόντων που προκύπτουν από την πέψη διαφόρων τύπων κρεάτων, τα οποία έχουν ενοχοποιηθεί για την αύξηση του ενδεχομένου εμφάνισης καρδιαγγειακών νοσημάτων και καρκίνου.\nΑυτή τη δράση της κάππαρης δεν αποδίδεται σε κάποιο συγκεκριμένο συστατικό, αλλά στη συνεργιστική δράση διαφόρων ουοιών.\nΕπιπρόσθετα, τα συστατικά της κάππαρης βοηθούν στην επαναδραστηριοποίηση της βιταμίνης Ε, κάνοντάς την περισσότερο διαθέσιμη για τον οργανισμό.\nΣτη χώρα μας, η διατήρηση της κάππαρης εξασφαλίζεται με το στέγνωμά της στον ήλιο μέχρι να σκληρύνει τελείως και να αποκτήσει «ξανθές ανταύγειες». Αργότερα, τοποθετείται σε δοχεία όπου συντηρείται σε άλμη, αλάτι ή και σε ελαιόλαδο.\nΗ κάππαρη μπορεί να προστεθεί ωμή σε σαλάτες, σε σάντουιτς, ή μπορεί να μαγειρευτεί με ψάρια, κρεατικά, ζυμαρικά και σχεδόν όλα τα τρόφιμα, χαρίζοντας μια πικάντικη και ιδιαίτερη γεύση.\nΠροηγούμενο 10 πιο υγιεινές τροφές που πρέπει να εντάξουμε στην διατροφή μας!\nΕπόμενο 3 σημαντικά οφέλη του μηλόξυδου!


Η βρετανική πανουργία για να δεχθούμε τις τουρκικές απαιτήσεις - Αντίβαρο\nΗ βρετανική πανουργία για να δεχθούμε τις τουρκικές απαιτήσεις\tPosted on 19 November 2009 by admin\nΕκτύπωση PDFΣτο ανακοινωθέν που εξέδωσε το Υπουργείο Εξωτερικών και Κοινοπολιτείας μετά την συνάντηση Βρετανού πρωθυπουργού Γκόρντον Μπράουν και του Κύπριου προέδρου Δημήτρη Χριστόφια στςι 11 Νοεμβρίου, 2009 στο Λονδίνο, το κυριότερο σημείο είναι η…γενναιόδωρη προσφορά του Ηνωμένου Βασιλείου να μας δώσει (πίσω) 45% εδάφους των βρετανικών βάσεων υπό τον όρο όμως ότι θα φθάσουμε επιτυχώς σε λύση. Ο Βρετανός πρωθυπουργός επιβεβαίωσε, γράφει το ανακοινωθέν, ότι η προσφορά της Βρετανίας κοινοποιήθηκε στα Ηνωμένα ΄Εθνη, και που θα γίνει προς μια ενωμένη Κύπρο σε περίπτωση λύσης. Θα εναπόκειται στους δύο ηγέτες να διαπραγματευθούν τι θα γίνει αυτή η γή. Η μεταβίβαση αυτής της γής δεν θα ενοχλήσει την λειτουργία των Βρετανικών Κυρίαρχων Βάσεων. Το μήνυμα στους δύο Κύπριους ηγέτες σήμερα είναι: Γίνετε τολμηροί, γίνετε θαρραλέοι. Το Η.Β θα σας υποστηρίξει. (Σημειώνεται ότι η προσφορά αυτή είναι παρόμοια με εκείνη που είχε προβληθεί και το 2003 υπό τον όρο θα δεχόμασταν το Σχέδιο Ανάν). Πρώτον, από την προσφορά αυτή εγείρονται ορισμένα σοβαρά ερωτήματα. Υπονοείται από το ανακοινωθέν η επιστροφή του 45% του εδάφους που σήμερα κρατάνε οι Βρετανοί ως βάσεις θα επιστραφεί (μεταβιβαστεί λένε αυτοί) όχι στην Κυπριακή Δημοκρατία του σήμερα αλλά στην …νέα ομόσπονδη δημοκρατία (Ενωμένη Κυπριακή Δημοκρατία) που θα δημιουργηθεί με το (αν και εφόσον) νέον μόρφωμα που θα αποκαλείται ‘λύση’ . Για την αποδοχή της οποίας ο κ. Γκόρτον Μπράουν καλεί τους δύο Κύπριους ηγέτες να γίνουν τολμηροί και θαρραλέοι και υπόσχεται να σταθεί στο πλευρόν τους και να τους υποστηρίξει! Δεύτερον, και πάλιν, αφού δεν τονίζει ρητά και ξεκάθαρα ότι το 45% θα επιστραφεί στην Κυπριακή Δημοκρατία διεθνώς αναγνωρισμένη σήμερα, σαφώς τονίζει ότι η ‘μεταβίβαση’ της γης εφόσον γίνει θα εναπόκειται στους δύο ηγέτες να διαπραγματευθούν τι να την κάνουν. Στα διάφορα δημοσιεύματα του βρετανικού Τύπου που είδαν το φως της δημοσιότητας σήμερα Πέμπτη, γίνονται και υπενθυμίσεις ότι η μία βρετανική βάση βρίσκεται στο ‘νότο’ (Ακρωτήρι) ενώ η άλλη (Δεκέλεια) γειτνιάζει με τα κατεχόμενα. Τρίτον, φαίνεται ενσυνείδητα ξεχνούν οι Βρετανοί (αλλά προφανώς και δικοί μας) ότι η γη αυτή δεν ήταν ποτέ δική τους για να μας την επιστρέψουν ή να την χρησιμοποιούν ως μέσον εκβιασμού ή διαπραγμάτευσης του πάρε-δώσε. Δεν έχουν τίτλους ιδιοκτησίας της γης αυτής οι Βρετανοί αλλά Κύπριοι πολίτες της Κυπριακής Δημοκρατίας. Επομένως αν πράγματι εννοούν αυτά που υπόσχονται με πανουργία οι Βρετανοί, θα πρέπει να το κάνουν πράξη σύμφωνα με την δέσμευση που έδωσαν το 1959 στον Αρχιεπίσκοπο Μακάριο. ΄Οταν δηλαδή δεν θέλουν πλέον τις βάσεις αυτές, να τις επιστραφούν στην Κυπριακή Δημοκρατία και όχι στην νέα ‘Ενωμένη Ομόσπονδη Δημοκρατία’ των δύο συνιστώντων στέιτς που θα προκύψει αν και εφόσον. Αλλά, η αλήθεια είναι άλλη βέβαια: Εδώ και δεκαετίες προσπαθούν να απεγκλωβιστούν από τις βάσεις τις οποίες δεν χρειάζονται πλέον (εκτός από ένα μικρό μέρος) και δεν γνωρίζουν πως να το κάνουν. Εφόσον δεν θέλουν να κακοφανίσουν τους Τούρκους που δεν τους θέλουν να επιστρέφουν τα εδάφη αυτά στην ΚΥΠΡΙΑΚΗ ΔΗΜΟΚΡΑΤΙΑ. Για τούτο θα επανέλθωμεν σύντομα. Φανούλα Αργυρού\nΚύπρος / Φανούλα Αργυρού\tLeave a comment\tPost navigation\n« Ελληνορωσική Συμμαχία – Πατριωτικό Κοινωνικό ΚίνημαΔελτίο Τύπου Μακεδονικών Οργανώσεων »\nGoogle ads\tΑρθρα που διαβαζονται τωρα! Ο Κώστας Ζουράρις στην εκπομπή του Δημήτρη Νατσιού για την παιδεία 7 seconds ago Βίντεο: Λυγερός – Ρολάνδης περί ΑΟΖ "Η ώρα των βετεράνων" 15/7/11 14 seconds ago Διαπιστώνεται το αδιέξοδο 20 seconds ago Εκδήλωση Δικτύου Ελλήνων Συντηρητικών: «ΈΜΦΥΛΕΣ ΤΑΥΤΟΤΗΤΕΣ» 26 seconds ago Με ένα σμπάρο δυο τρυγόνια: ΔΟΛος, Κεμάλ και Μπολσεβίκοι. 33 seconds ago Μήνυμα ἐπὶ τῷ Νέῳ Ἐκκλησιαστικῷ Ἔτει (1 Σεπτ 2016) 44 seconds ago Εφθασαν τα 1,1 εκατ. οι δημόσιοι υπάλληλοι 1 minute, 20 seconds agoΑρχείο\tΑρχείο


5 τρόποι για να διώξεις την ατονία του χειμώνα | LiFO\nΜια βόλτα στον κρύο χειμερινό αέρα μπορεί να σου κάνει πολύ καλό ακόμα κι αν κρατήσει λίγα μόνο λεπτά.\n5 τρόποι για να διώξεις την ατονία του χειμώνα\n30.1.2019 | 11:31\nΑν πιάνεις το εαυτό σου να διαβάζει την ίδια πρόταση ξανά και ξανά μέχρι να βγει νόημα, να ψάχνει μανιωδώς για τα κλειδιά που βρίσκονται ήδη στην τσέπη του μπουφάν ή να αγωνιά για να ολοκληρώσει κάθε απλό πράγμα στη δουλειά, τότε ίσως και να φταίει η εποχή.\nΗ περίοδος ανάμεσα στην Πρωτοχρονιά και την αρχή της Άνοιξης μοιάζει να είναι η πιο αργόσυρτη και άχαρη όλη της χρονιάς. Οι ημέρες είναι μικρές, ο καιρός άστατος ή απλά κακός και η καθημερινή ρουτίνα πιο... ρουτίνα από ποτέ. Αυτό που κάποιοι ερμηνεύουν ως κακή διάθεση για κάποιους άλλους φτάνει στα επίπεδα της εποχιακής συναισθηματικής διαταραχής (SAD). Για τη συντριπτική πλειοψηφία των ανθρώπων στη χώρα μας, πάντως, αυτή η εποχή διακρίνεται πεσμένο ηθικό και ενέργεια, έλλειψη συγκέντρωσης και δημιουργικότητας, στασιμότητα στην εργασιακή και συναισθηματική ζωή και γενική αδιαθεσία.\nΑν σχεδιάσεις κάτι από πριν, και δεσμευτείς με μία κράτηση να είσαι εκεί, είναι λιγότερο πιθανό να το ακυρώσεις τελευταία στιγμή.\nΑυτό βέβαια δεν σημαίνει πως θα πρέπει να σκεπαστείς με ένα πάπλωμα μέχρι να μπει ο Μάρτιος. Ακολούθησε τα παρακάτω tips των ειδικών για να γίνεις λίγο πιο ευδιάθετος και παραγωγικός σήμερα κιόλας.\nΠάρε ένα συμπλήρωμα διατροφής με μαγνήσιο\nΑν νιώθεις πως έχεις συσσωρεύσει άγχος και ένταση που δεν μπορείς να εκτονώσεις, ένα χάπι μαγνησίου την ημέρα θα σε βοηθήσει να μειώσεις το στρες. «Το μαγνήσιο είναι γνωστό για την αγχολυτική του λειτουργία και είναι ένας φυσικός τρόπος να αντιμετωπίσεις το SAD ή απλά την κακή διάθεση» εξηγεί η γιατρός Carolyn Dean. «Σύμφωνα με έρευνες το μαγνήσιο ηρεμεί το νευρικό σύστημα, χαλαρώνει την ένταση στους μύες και ρίχνει τους παλμούς της καρδιάς βοηθώντας στη διαχείριση του άγχους και του στρες».\nΑν δεν μπορείς να συγκεντρωθείς αρκετά για να διεκπεραιώσεις τις υποχρεώσεις σου, ίσως μία λίστα σε βοηθήσει. «Σκέψου όλα τα μικρά και μεγάλα πράγματα που θέλεις να κάνεις και φτιάξε μία λίστα. Κόλλησε το χαρτί σε διάφορα σημεία στο σπίτι και κάνε ένα πράγμα κάθε ημέρα» συστήνει η ψυχολόγος Sharon Saline. Αυτό σημαίνει πως η λίστα μπορεί να περιέχει τις υποχρεώσεις σου αλλά και διασκεδαστικές δραστηριότητες όπως πχ. να δεις μια ταινία ή να πας για καφέ με έναν φίλο.\nΈλεγξε τη βιταμίνη D\nΣτην Ελλάδα έχουμε πολύ ήλιο αλλά και μεγάλη έλλειψη σε βιταμίνη D. Ιδίως κατά τη διάρκεια του χειμώνα είναι πολύ πιθανό να σου λείπει η συγκεκριμένη βιταμίνη (που παράγεται από την έκθεση στον ήλιο) η οποία μάλιστα συνδέεται άμεσα με την οξύνοια και τη καλή διάθεση. Για να την ενισχύσεις προτίμησε τροφές πλούσιες σε καλά λιπαρά και βάλε στην καθημερινότητά σου ένα συμπλήρωμα διατροφής.\nΜερικές ημέρες είναι εξαιρετικά δύσκολο να πας στο γυμναστήριο αντί για το σπίτι ή να βγεις για μια βόλτα αντί να κάτσεις μέσα όμως βάλε ξανά ένα πρόγραμμα στη ζωή σου και ξεκίνα να το τηρείς. Αν σχεδιάσεις κάτι από πριν, και δεσμευτείς με μία κράτηση να είσαι εκεί, είναι λιγότερο πιθανό να το ακυρώσεις τελευταία στιγμή. Εγγράψου σε μαθήματα που απαιτούν να κρατήσεις τη θέση σου, κάνε σχέδια με φίλους κάπου που πρέπει να κλείσετε τραπέζι και αγόρασε το εισιτήριο του σινεμά από νωρίς.\nΠερπάτησε έξω, κι ας έχει κρύο\nΝαι, και στην Ελλάδα έχει κρύο αυτό τον καιρό και μπορείς να το εκμεταλλευτείς προς όφελός σου. Σύμφωνα με την γυμνάστρια Christina Friedman, μια βόλτα στον κρύο χειμερινό αέρα μπορεί να σου κάνει πολύ καλό ακόμα κι αν κρατήσει λίγα μόνο λεπτά. «Το φυσικό φως, ακόμα και στη συννεφιά, μπορεί να σε αναζωογονήσει. Επιπλέον δίνει το μήνυμα στο μυαλό και το σώμα πως δεν είναι η ώρα να χαλαρώσει ακόμα. Αν ωστόσο παραμένεις σε σκοτεινούς κλειστούς χώρους, το σώμα σου θα κατεβάσει ρολά'».


Αποχαιρέτησε και επίσημα τη Σπόρτινγκ ο Ποντένσε - RedScouter\nHome Ποδόσφαιρο Αποχαιρέτησε και επίσημα τη Σπόρτινγκ ο Ποντένσε\nΑποχαιρέτησε και επίσημα τη Σπόρτινγκ ο Ποντένσε\nΑντίο στη Σπόρτινγκ και στους οπαδούς της είπε και επίσημα ο Ντανιέλ Ποντένσε το βράδυ της Κυριακής με ανάρτησή του στα social Media.\nΟ ταλαντούχος Πορτογάλος ακραίος επιθετικός αποχαιρέτησε τους οπαδούς της ομάδας της Λισσαβόνας, εξηγώντας τους λόγους που τον ώθησαν να πει αντίο.\nΑναλυτικά το μήνυμα του 22χρονου άσου:\nΔεν έχω σχολιάσει το θέμα πριν, επειδή δεν ήξερα το μέλλον μου, το οποίο θα μπορούσε να είναι στο Sporting Clube de Portugal. Σίγουρα, το πέρασμα μου μέσω του Sporting τελείωσε και αυτό το πέρασμα δεν ήταν σύντομο. Έτσι, η απόφαση που έκανα ήταν όσο το δυνατόν πιο προσεκτική. Ποτέ δεν θα εγκατέλειπα τη Σπόρτινγκ αν δεν ήταν.\nΈχουν περάσει 13 χρόνια με τον Λέοντα στο στήθος, για το οποίο έχω τη μέγιστη υπερηφάνεια και θα είμαι αιώνια ευγνώμων. Μεγάλωσα στη Sporting. Η προσωπική μου και αθλητική μου εκπαίδευση οφείλεται στην Sporting. Έχω συναντήσει ανθρώπους που θα τους έχω μαζί μου για μια ζωή. Ήταν επίσης εκεί που απέκτησα το πάθος μου για το ποδόσφαιρο ακόμα περισσότερο, ώστε ένιωσα την ανάγκη να αλλάξω.\nΓια μένα το ποδόσφαιρο είναι ένας τρόπος ζωής, είναι ένας όρος για τη συναισθηματική ισορροπία μου και με τα πρόσφατα γεγονότα δεν κατάφερα να βρω την αρμονία που πρέπει για να αγωνίζομαι. Παρά τα όσα μου δίδαξε η Sporting, κανείς δεν μου έχει διδάξει πώς να αντιμετωπίσω ένα περιβάλλον απειλών, βίας, όπου να φοβάμαι για την ασφάλεια και την οικογένειά μου και δεν θα έπρεπε να το έχω διδαχθεί γιατί το ποδόσφαιρο ή όποιο άλλο άθλημα δεν πρέπει να είναι έτσι.\nΕμείς οι επαγγελματίες του ποδοσφαίρου είναι πολύ περισσότερο από αυτό μέσα στις τέσσερις γραμμές. Έχουμε οικογένεια, φίλους και συναισθήματα, αλλά αυτά τα εμπόδια δεν είναι πάντα σεβαστά.\nΜε αυτό τον τρόπο φεύγω ψάχνοντας για νέους στόχους, προσπαθώντας πάντα να δώσω τον καλύτερο εαυτό μου, αλλά ποτέ, με κανέναν τρόπο, δεν θα ξεχάσω την ομάδα που μου έδωσε τόσα πολλά και που θα είναι πάντα στην καρδιά μου.\nΣας το λέω με κάθε ειλικρίνεια και σας ευχαριστώ τουλάχιστον για το σεβασμό σας.\nΕυχαριστώ το Sporting Clube de Portugal! Και όλοους όσοι με υποστήριξαν.\nΌπως καταλαβαίνει κανείς εύκολα, πλησιάζει η ώρα της επίσημης ανακοίνωσης του Ντάνιελ Ποντένσε από τον Ολυμπιακό.\nprevious Ανακοινώνεται ο Ποντένσε - Το χρονικό ενός αποκλειστικού!\nnext Παίκτης του Ολυμπιακού και επίσημα ο Ντάνιελ Ποντένσε!


ΕΝΟΨΕΙ ΕΥΡΩΠΑΪΚΩΝ ΠΡΟΚΛΗΣΕΩΝ | New Deal\non 03/08/2016 at 12:18\nΗ Ελλάδα έχει το υψηλότερο χρέος, το οποίο χρηματοδοτεί ο ESM με πολύ χαμηλό επιτόκιο, μεταξύ 0,5% – 1%. Είναι ένα πρόβλημα που αντιμετωπίζεται, αν συγκριθεί με τα επιτόκια αγοράς που είναι υψηλότερα. Αυτό παρέχει πολύτιμο χρόνο και ασφάλεια στην ελληνική κυβέρνηση να κάνει το σχεδιασμό της και να ρυθμίσει τις υποχρεώσεις της.\nΤα stress tests – τα πρώτα που διεξάγονται μετά από το 2014 – υποτίθεται ότι διασφαλίζουν πως οι τράπεζες της μεγάλης οικογένειας της Ευρώπης μπορούν να αντιμετωπίσουν μια σοβαρή κρίση. Με άλλα λόγια, θα έπρεπε να εξετάζουν τη βασική τους αδυναμία. Η έλλειψη κεφαλαίων έχει παρεμποδίσει τον δανεισμό, έχει υπονομεύσει τις προσπάθειες της Ευρωπαϊκής Κεντρικής Τράπεζας να τονώσει την οικονομία και έχει καταστήσει ευάλωτο, στο σύνολό του, το χρηματοπιστωτικό σύστημα.


Ν. Κορέα- 96χρονη ανάρρωσε από τον κορωνοϊό και επέστρεψε σπίτι της - EPIRUS Online\nΝ. Κορέα- 96χρονη ανάρρωσε από τον κορωνοϊό και επέστρεψε σπίτι της\nΜία 96χρονη γυναίκα έγινε η γηραιότερη ασθενής κορωνοϊού στη Νότια Κορέα που ανέρρωσε πλήρως από τον Covid-19 και επέστρεψε σπίτι της.\nΗ γυναίκα που αναγνωρίστηκε από την επαρχία Cheongdo ως κα. Hwang, είχε διαγνωστεί θετική στον κορωνοϊό στις 13 Μαρτίου και εισήχθη στη μονάδα εντατικής θεραπείας δημόσιας κλινικής. Δεν έχουν γίνει γνωστά τα συμπμτώματα που εμφάνισε η γυναίκα.\nΜετά από δύο εβδομάδες νοσηλείας κατάφερε να βγει νικήτρια, παίρνοντας εξιτήριο και επιστρέφοντας σπίτι της. Πρόκειται για την γηραιότερη ασθενή της χώρας που κατάφερε να ξεπεράσει την ασθένεια.\nΤώρα βρίσκεται σε αυτοπερισμό στο σπίτι της όπου ζει με τον γιο της.\nΥπενθυμίζεται πως οι υγειονομικές αρχές της Νότιας Κορέας κατέγραψαν 104 νέα κρούσματα μόλυνσης από τον κορονοϊό, με το σύνολο των ανθρώπων που προσβλήθηκαν να φθάνει πλέον τους 9.241, ανακοίνωσαν τα Κορεατικά Κέντρα Ελέγχου και Πρόληψης Ασθενειών (KCDC).\nΟ απολογισμός των θυμάτων της πανδημίας αυξήθηκε κατά 5, με τους ασθενείς που υπέκυψαν στη χώρα της Ασίας – που έχει υποστεί το πιο βαρύ πλήγμα μετά την ηπειρωτική Κίνα – να ανέρχονται πλέον σε 131.\nΜε πληροφορίες από CNN/Koreatimes/ΑΠΕ\nΠροηγούμενο άρθροΠώς χρηματοδοτούνται τα πολιτικά κόμματα


Athens Video Art Festival 2012 - New Codes: Παράταση αιτήσεων\nΠέμπτη, 29 Μαρτίου 2012 13:14\nTo Διεθνές φεστιβάλ ψηφιακών τεχνών και νέων μέσων, Athens Video Art Festival (AVAF), πραγματοποιείται ετησίως με βασικό πεδίο δράσης του … την Αθήνα, αφιερωμένο στον σύγχρονο πολιτισμό και τις νέες τεχνολογίες.\nΗ διοργάνωση θέτει ως στόχο τη συγκέντρωση πειραματικών προτάσεων σύγχρονης τέχνης στον ίδιο τόπο και χρόνο, υποστηρίζοντας την ελεύθερη έκφραση, την επικοινωνία και τη διάδραση, ενώ παράλληλα παρουσιάζει τις εφαρμογές των νέων μέσων και τεχνολογιών στις τέχνες. Με εργαλείο τις ποικίλες μορφές δημιουργίας παρουσιάζει εναλλακτικούς τρόπους «θέασης» του αστικού τοπίου, αντίληψης της τέχνης και νέους κώδικες αλληλεπίδρασης αυτής με τις σύγχρονες κοινωνίες.\nTo Athens Video Art Festival πιστό στον πειραματισμό και τη διαρκή αυτοκριτική ως προαπαιτούμενα της σύγχρονης τέχνης κι εποχής, καλωσορίζει το 2012, παρουσιάζοντας την όγδοη επίσημη έκδοση του.\nΑκολουθώντας τις βασικές αρχές του, το φεστιβάλ προκαλεί τους δημιουργούς να αναπτύξουν τις ιδέες τους πειραματιζόμενοι πάνω στην πλατφόρμα των νέων τεχνολογιών χωρίς οποιοδήποτε θεματικό περιορισμό. Οι καλλιτέχνες έχουν τη δυνατότητα να υποβάλλουν τα έργα τους για επτά κατηγορίες του προγράμματος.\nΛόγω αυξημένου ενδιαφέροντος, η περίοδος υποβολής συμμετοχών παρατείνεται μέχρι τις 5 Απριλίου 2012.\nΗμερομηνία Υποβολή αιτήσεων: Μέχρι τις 5 Απριλίου 2012 Πληροφορίες www.athensvideoartfestival.gr Σχετικές ειδήσεις


Ο εφιάλτης του 2015 επιστρέφει - Newpost.gr\nΟ εφιάλτης του 2015 επιστρέφει\nΌταν ανακοινώθηκε η επιστροφή των τεχνικών κλιμακίων στην Αθήνα, η κυβέρνηση έσπευσε να πανηγυρίσει. Διαβεβαίωσε μάλιστα ότι η διαπραγμάτευση θα κλείσει γρήγορα. Για να γίνει αυτό, το οικονομικό επιτελείο είχε συμφωνήσει στην προ- νομοθέτηση νέας λιτότητας – υποχωρώντας στις πιέσεις του ΔΝΤ- και για να «χρυσώσει» το χάπι έκανε λόγο για τα περίφημα αντίμετρα που θα ακυρώσουν τον αρνητικό αντίκτυπο των μέτρων.\nΜε το που γύρισαν όμως οι τεχνοκράτες και παρουσίασαν αναλυτικά το σχέδιο τους, οι υπουργοί που μετέχουν στις συνομιλίες επέστρεψαν στη σκληρή πραγματικότητα. Η εκπρόσωπος του Ταμείου Ντέλια Βελκουλέσκου είναι αυτή που στην ουσία δίνει τον τόνο για την επανάληψη της διαπραγμάτευσης, επιμένοντας στις εξόχως σκληρές θέσεις του ΔΝΤ. Εν πολλοίς ξεκαθαρίζει τις θέσεις του Ταμείου τόσο στα εργασιακά, όσο και στη ρητορική για νέες περικοπές σε συντάξεις και αφορολόγητο. Το κυριότερο είναι ότι δεν μετακινείται εκατοστό από τη θέση για μέτρα ύψους 2% του ΑΕΠ, ή 3,6 δισεκατομμύρια ευρώ πρόσθετη λιτότητα σε μια ήδη εξουθενωμένη οικονομία. Όλα αυτά συμβαίνουν την ώρα που το ευρωπαϊκό σκέλος των θεσμών, παρακολουθεί ως θεατής τα όσα λαμβάνουν χώρα στο Hilton.\nΗ αλήθεια είναι πως η διαπραγμάτευση τείνει να (αν δεν έχει ήδη) εξελιχθεί σε έναν φαύλο κύκλο. Ένας διάλογος μεταξύ κωφών που ο καθένας παραθέτει τα επιχειρήματά του με αποτέλεσμα στο τέλος η διαπραγμάτευση να μην καταλήγει δε κάποιο κοινό συμπέρασμα. Σε αυτό σίγουρα έχει ευθύνη το ΔΝΤ, αλλά όχι μόνο. Η κυβέρνηση καθυστέρησε δραματικά να κλείσει τα τεχνικά ζητήματα, ενώ οι Ευρωπαίοι κυριευμένοι από τον φόβο των εκλογών στις σημαντικότερες χώρες της Ένωσης δεν κάνουν καμία παραχώρηση προς τη χώρα μας. Εμφανίζονται έτοιμοι να δώσουν Γη και Ύδωρ στο Ταμείο ώστε να μείνει στο πρόγραμμα.\nΑλλά δυστυχώς ο χρόνος πιέζει ασφυκτικά και επικίνδυνα: Ο στόχος για λύση στο Eurogroup της 20ης Μαρτίου μοιάζει πλέον ουτοπία για όσους το πιστεύουν, το τρένο της ποσοτικής χαλάρωσης απομακρύνεται επικίνδυνα και η οικονομία γύρισε εκ νέου σε ύφεση όπως ανακοίνωσε η ΕΛΣΤΑΤ, απότοκο της αβεβαιότητας που επικρατεί.\nΑποτέλεσμα; Για ακόμη μια φορά η επανάληψη του σεναρίου του 2015 πλανάται σαν εφιάλτης πάνω από την χώρα…


Η Κάτια Ταραμπάνκο του GNTM χώρισε και ερωτεύτηκε ξανά; | Ladylike.gr\nΗ Κάτια Ταραμπάνκο του GNTM χώρισε και ερωτεύτηκε ξανά;\nΌσο γρήγορα μπορεί να αλλάζουν οι προτιμήσεις του τηλεοπτικού κοινού σε σχέση με τα υποψηφία μοντέλα του GNTM που αγάπησε, άλλο τόσο γρήγορες μπορεί να είναι οι εξελίξεις στην προσωπική ζωή των παικτριών. Αυτό τουλάχιστον συμβαίνει στην περίπτωση της Κάτιας Ταραμπάνκο σύμφωνα με δημοσιεύματα.\nΗ φιναλίστ του GNTM φέρεται να χώρισε με τον σύντροφό της Γιάννη Χαλβατζή και πλέον είναι ζευγάρι με τον Γιώργο Λάγιο. Θα σου εξηγήσω κάποια πράγματα να σου λύσω τις απορίες.\nΝαι, πριν από λίγο καιρό η Κάτια εθεάθη να κάνει βόλτες στο κέντρο της Αθήνας με τον επιχειρηματία σύντροφό της Γιάννη Χαλβατζή. Ναι, το προφίλ εκείνου στο Instagram ήταν γεμάτο με τις φωτογραφίες της.\nΝαι συχνά προσπαθούσε να την υπερασπιστεί όταν ένιωθε ότι το χρειαζόταν κατά τη διάρκεια του παιχνιδιού. Άλλωστε το κοινό είχε σε αρκετά μεγάλο βαθμό μια πολύ έντονη αρνητική γνώμη για την Κάτια. Και ναι, συμμετείχε στην δοκιμασία της στον τελικό.\nΜάλιστα κατά τη διάρκεια της δοκιμασίας του τελικού ο σύντροφος της Κάτιας Ταραμπάνκο της ετοίμασε μία μεγάλη έκπληξη, προσφέροντάς της ένα μονόπετρο. Εκείνη ξαφνιάστηκε τόσο που πήρε το κουτάκι με το μονόπετρο και το έβαλε πίσω στην τσέπη του αγαπημένου της. Παρόλο που όπως όλα δείχνουν η κίνησή του έμοιαζε με πρόταση γάμου, ο ίδιος μιλώντας στο «Μεσημέρι Yes» το διέψευσε. Ο Γιάννης Χαλβατζής είπε ότι ήταν απλώς ένα δώρο.\nΚάτια Ταραμπάνκο – Γιώργος Λάγιος: Νέος έρωτας;\nΔεν ξέρουμε αν αυτό έπαιξε κάποιο ρόλο πάντως οι κοινές φωτογραφίες του ζευγαριού στο Instagram του επιχειρηματία εξαφανίστηκαν, οδηγώντας σε φήμες για μια έντονη κρίση στη σχέση τους. Κι εκεί ήρθε το δημοσίευμα του yourtipster.gr να ρίξει κι άλλο λάδι στη φωτιά.\nA post shared by George Lagios (@glagi0s) on Jul 24, 2019 at 10:11am PDT\nΣύμφωνα με το εν λόγω δημοσίευμα η Κάτια Ταραμπάνκο έχει βρει τον έρωτα στο πρόσωπο του Γιώργου Λάγιου, με τον οποίο λέγεται ότι έχουν κάνει ήδη και κοινές εμφανίσεις. Ο Γιώργος Λάγιος είναι ο ιδρυτής της ΜΚΟ «Μοιράζομαι», συγγραφέας του βιβλίου «Εσύ θα σε επέλεγες για γονιό σου» και Life Mentor & Strategist.\nΗ επιβεβαιώση του χωρισμού.\nΣτην εκπομπή «Μεσημέρι Yes» και πάλι παραχώρησε κάποιες δηλώσεις ο Γιάννης Χαλβατζής. Ο επιχειρηματίας επιβεβαίωσε ότι έχει χωρίσει με την Κάτια Ταραμπάνκο εδώ και έναν μήνα. «Η αλήθεια είναι ότι κατέβασα κάποιες φωτογραφίες μας, όχι όλες, αυτές που ανέβηκαν όσο βρίσκονταν στο παιχνίδι μόνο. Ήταν φωτογραφίες που ανέβηκαν χωρίς να το γνωρίζει και ανέβηκαν σε περίοδο τεράστιων αλλαγών. Τις κατέβασα λοιπόν γιατί δε θέλω να μπαίνω και να βγαίνω σε αυτή τη συναισθηματική δίνη. Έχουμε χωρίσει με την Κάτια περίπου ένα μήνα. Η Κάτια θα είναι πάντα η μικρή μου. Το ότι χωρίσαμε δεν αναιρεί το τι έχουμε περάσει και πίστεψέ με μόνο λίγα δεν τα λες. Είναι άσχετο με το χωρισμό μας όμως, πχ πως είναι τα ζώδια. Υπάρχουν τα ερωτικά, τα οικονομικά, και τα επαγγελματικά και είναι ξεχωριστές κατηγορίες χωρίς να επηρεάζουν η μία την άλλη, έτσι και εμείς», είπε χαρακτηριστικά.\nH Celine Dion γιόρτασε τα γενέθλια του γιου της με μια συγκινητική φωτογραφία. «Ο πατέρα σου σε προσέχει από εκεί ψηλά»\nΟ Σταμάτης Κραουνάκης για τον Γιώργο Κιμούλη: «Δεν θυμάμαι ποτέ μα ποτέ περιστατικά βίας και κακεντρέχειας»


Μαίνεται η φωτιά στην περιοχή Κοκκάλα στην Aνατολική Μάνη - Pelop.gr\nΜαίνεται η φωτιά στην περιοχή Κοκκάλα στην Aνατολική Μάνη\nΣε εξέλιξη είναι η φωτιά που ξέσπασε σε χορτολιβαδική έκταση, πλησίον του οικισμού Κοκκάλα του δήμου Ανατολικής Μάνης.\nΣύμφωνα με την ΕΡΤ η πυρκαγιά δηλώθηκε στο Συντονιστικό της Πυροσβεστικής, στην Τρίπολη, στις 18:25 το απόγευμα της Μεγάλης Τετάρτης. Σήμερα το πρωί οι δυνάμεις της Πυροσβεστικής Υπηρεσίας ενισχύθηκαν για την επιχείρηση κατάσβεσης και πλέον σ’ αυτήν συμμετέχουν 40 πυροσβέστες και 3 ομάδες πεζοπόρων τμημάτων, 11 οχήματα και 2 αεροπλανοφόρα. Επίσης στην επιχείρηση συνδράμουν και δυνάμεις της Τοπικής Αυτοδιοίκησης.\nΣημειώνεται ότι μέχρι στιγμής τα αίτια της πυρκαγιάς παραμένουν άγνωστα.


Συγχωρώ όταν με συγχωρήσω - ΕΚΚΛΗΣΙΑ ONLINE\nΔευτέρα, 23 Νοεμβρίου 2020 14:59\nΑρχική » Γράφει το ΕΚΚΛΗΣΙΑ ONLINE » Συγχωρώ όταν με συγχωρήσω\nΕίναι μια σχέση (Πατρός-Παιδιού) που κυριαρχεί και όχι ένας νόμος ή μια διάταξη. Η θεϊκή του αγάπη είναι δίχως προϋποθέσεις.\nΤο ζήτημα δεν είναι λοιπόν εάν μας συγχωρεί ο Θεός, αλλά εάν εμείς αποδεχόμαστε αυτή την συγχώρεση.\nΕάν συγχωρούμε τον εαυτό μας και του επιτρέπουμε να βιώσει την αγάπη και την αποδοχή του Θεού.\nΣτο ποσοστό που θα συγχωρήσουμε, δηλαδή που θα χωρέσουμε μέσα μας, τα σκοτεινά κομμάτια του εαυτού μας, τις ήττες και αδυναμίες, τα λάθη και αστοχίες, ως μια βαθιά κατανόηση των υπαρκτικών μας ορίων, τότε και μόνο μπορούμε να συγχωρέσουμε και εμείς τους άλλους.\nΟ άνθρωπος που δυσκολεύεται να συγχωρέσει τον συνάνθρωπο του, αρχικά δυσκολεύεται να αποδεχθεί τον αντιφατικό εαυτό του και να δεχθεί οτι τον σώζει η αγάπη και όχι τα κατορθώματα του.\nΓιαγιά να με περιμένεις«Στον κόσμο μέσα θα δοκιμάσετε θλίψη, αλλά μην απελπίζεστε»


Η μακροχρόνια χρήση γνωστών αναλγητικών αυξάνει τον κίνδυνο για έμφραγμα και εγκεφαλικό\nΔημοσίευση 12 Ιανουαρίου 2011, 09:34 / Ανανεώθηκε 27 Ιουνίου 2013, 14:55\n«Αν και παραμένει η αβεβαιότητα, λίγα στοιχεία υπάρχουν που να υποδηλώνουν ότι οποιοδήποτε από τα φάρμακα, που ερευνήσαμε, είναι ασφαλές από καρδιαγγειακή άποψη», αναφέρουν οι συγγραφείς της μελέτης. Πάντως ο συνολικός απόλυτος αριθμός εμφραγμάτων και εγκεφαλικών ήταν χαμηλός, σε σχέση με τον αριθμό των ασθενών της μελέτης. Σε κάθε περίπτωση, σύμφωνα με τους ερευνητές, τόσο οι γιατροί όσο και οι ασθενείς θα πρέπει να συνυπολογίζουν τον καρδιαγγειακό κίνδυνο που ενέχει η χορήγηση αυτών των αναλγητικών φαρμάκων.\nΤο 2004, το φάρμακο-αναστολέας Cox-2 rofecoxib (εμπορική ονομασία Vioxx) είχε αποσυρθεί από την αγορά, όταν μια έρευνα είχε δείξει ότι αύξανε τον κίνδυνο καρδιαγγειακής νόσου. Έκτοτε, έχει ενταθεί η επιστημονική διαμάχη σχετικά με την ασφάλεια των πιο παραδοσιακών και των πιο σύγχρονων αναλγητικών φαρμάκων. Οι μέχρι τώρα μελέτες δεν είχαν οδηγήσει σε ένα οριστικό συμπέρασμα, αλλά η νέα έρευνα φαίνεται πλέον να αναδεικνύει με μεγαλύτερη βεβαιότητα τον κίνδυνο που ενέχουν για το καρδιαγγειακό σύστημα του ασθενούς.


ΧΡ. ΒΡΕΤΤΑΚΟΣ ΠΡΟΣ ΜΑΘΗΤΕΣ: ΝΑ ΠΑΡΕΤΕ ΤΗ ΖΩΗ ΣΤΑ ΧΕΡΙΑ ΣΑΣ\nΤετάρτη, 11 Σεπτεμβρίου 2019 12:02\n«Να πάρουν τη ζωή στα χέρια τους και να υλοποιήσουν τα όνειρα και τις προσδοκίες τους», κάλεσε τους μαθητές της πόλης ο δήμαρχος Κερατσινίου- Δραπετσώνας, στο πλαίσιο του Αγιασμού που πραγματοποιήθηκε σήμερα στα σχολεία της περιοχής. Παράλληλα τόνισε ότι «οι νέοι άνθρωποι έχετε πολλούς λόγους να είστε θυμωμένοι, ωστόσο τον θυμό σας αυτόν, πρέπει να τον κάνετε δημιουργικό για εσάς και την κοινωνία μας». Ο Χρήστος Βρεττάκος έδωσε το «παρών» στο 4ο Δημοτικό σχολείο Δραπετσώνας, καθώς και στο 1ο ΕΠΑΛ, ενώ εκπρόσωποι της Δημοτικής Αρχής και της Σχολικής Επιτροπής, παραβρέθηκαν στα υπόλοιπα σχολεία της πόλης.\nΔιαβάστε το μήνυμα του δημάρχου Κερατσινίου- Δραπετσώνας Χρήστου Βρεττάκου, για την πρώτη ημέρα της σχολικής χρονιάς:\nΑγαπητοί μαθητές, μαθήτριες,\nΗ νέα σχολική χρονιά ξεκίνησε γεμάτη όνειρα, ελπίδες και προσδοκίες. Το πρώτο κουδούνι αποτελεί για τους μαθητές και τις μαθήτριες τη νέα πορεία στους δρόμους της γνώσης και της μόρφωσης, αλλά και για τους εκπαιδευτικούς και τους γονείς σηματοδοτεί τη σημαντική αποστολή τους να διαμορφώσουν τους αυριανούς πολίτες.\nΤο ζητούμενο για τη λειτουργία ενός σχολείου δημόσιου, ανοιχτού σε όλους και όλες, ποιοτικού και η δημιουργία ενός γόνιμου, εποικοδομητικού και όμορφου χώρου ισότητας για όλα τα παιδιά, παραμένει διαχρονικό αίτημα. Ωστόσο, πολλές «πληγές» της εκπαίδευσης δεν επιτρέπουν να πραγματοποιείται ανεμπόδιστα το εκπαιδευτικό έργο και συνεχίζουν να παραμένουν ανοιχτές, επιζητώντας άμεσα λύσεις.\nΣυγκεκριμένα, η υποχρηματοδότηση των σχολείων, οι χαμένες διδακτικές ώρες, η υποστελέχωση των εκπαιδευτικών, μιας και για ακόμη μια χρονιά δεν καλύπτονται οι ανάγκες από μόνιμους διορισμούς, οι ελλείψεις σε υλικοτεχνικές υποδομές κ.λπ., δυσκολεύουν την καθημερινότητα του σχολείου.\nΟι πραγματικά αυξημένες ανάγκες για καλύτερη και ποιοτική μόρφωση όλων των παιδιών, απαιτούν ένα εκπαιδευτικό έργο που θα σέβεται τα μορφωτικά τους δικαιώματα. Σε αυτό το πλαίσιο είναι απαραίτητο να υπάρχει μικρός αριθμός μαθητών ανά τάξη, η εκπαίδευση να είναι βασισμένη στις παιδαγωγικές ανάγκες κάθε παιδιού ξεχωριστά, με παράλληλη ενίσχυση των δομών της ειδικής αγωγής και στήριξη στην πράξη του δημόσιου και δωρεάν σχολείου.\nΟφείλουμε να μην ξεχνάμε ποτέ ότι μέσα στις τάξεις δεν έχουμε να κάνουμε με αριθμούς και ιδιοτέλειες, αλλά με νέους άνθρωποι που αποτελούν το μέλλον της κοινωνίας μας, παιδιά που σκέφτονται και οραματίζονται.\nΑπό την πλευρά μας, αυτό που οφείλουμε να κάνουμε είναι να αγωνιστούμε και να διεκδικήσουμε καλύτερη μόρφωση , να παλέψουμε για μια ζωή που μας αξίζει. Από τις βασικές προτεραιότητες της Δημοτικής μας Αρχής , τις χρονιές που πέρασαν, ήταν η ανταπόκριση στις ανάγκες της εκπαιδευτικής κοινότητας της πόλης μας, απ΄ τα πιο μικρά καθημερινά προβλήματα μέχρι τα πιο μεγάλα και «σημαντικά». Προτεραιότητα για εμάς είναι η ασφάλεια των μαθητών και των εκπαιδευτικών. Έτσι, συνεχίσαμε το φιλόδοξο πρόγραμμα επισκευών που καλύπτει το σύνολο των σχολείων της πόλης. Σχολικά κτήρια με προβλήματα χρόνων ανακαινίστηκαν, βελτιώνοντας την εκπαιδευτική καθημερινότητα των παιδιών μας. Τα τελευταία χρόνια είναι αυτονόητη, για εμάς, η προμήθεια πετρελαίου για τα σχολεία μας, η δημιουργία εργαστηρίων Ηλεκτρονικών Υπολογιστών εκεί που δεν υπήρχαν καθόλου και η στήριξη των καλλιτεχνικών δραστηριοτήτων των μαθητών της πόλης μας. Επίσης, η διοργάνωση εκπαιδευτικών προγραμμάτων για διάφορα θέματα στα δημοτικά σχολεία, η στήριξη των αλληλέγγυων φροντιστηρίων για μαθητές που έχουν ανάγκη, είναι δράσεις που ενισχύουν την προτεραιότητα που έχει η παιδεία για τον Δήμο μας. Ακόμη, υποστηρίξαμε με όλες μας τις δυνάμεις το μέτρο της δίχρονης προσχολικής αγωγής και εκπαίδευσης, τόσο με νέους χώρους, όσο και με την εξολοκλήρου απαραίτητη υλικοτεχνική υποδομή προκειμένου το μέτρο αυτό να εφαρμοστεί και να πάνε τα παιδιά νηπιαγωγείο.\nΣίγουρα θα μπορούσαμε να έχουμε κάνει πολλά ακόμα. Οι δυσκολίες και τα προβλήματα δεν μας αποθαρρύνουν, ούτε μας απογοητεύουν. Αντίθετα μας κάνουν να προσπαθούμε ακόμη περισσότερο, ώστε να είμαστε δίπλα στους συνανθρώπους μας που πλήττονται από την κρίση που δημιουργούν οι πολιτικές λιτότητας, ώστε να κρατήσουμε όρθια τη δημόσια εκπαίδευση και να υπερασπιστούμε τα μορφωτικά δικαιώματα όλων των παιδιών.\nΕύχομαι ιδιαίτερα στους μικρούς και τους μεγαλύτερους μαθητές, καλή δύναμη για την επιτυχία των στόχων σας. Σε αυτό το μακρύ ταξίδι θα είμαστε δίπλα σας, στις επιδιώξεις, τα όνειρα και τις διεκδικήσεις σας, ώστε από κοινού να φέρουμε πιο κοντά το όραμα των απλών ανθρώπων για μια κοινωνία «των όλων και των ίσων».\nΚαλή χρονιά και καλή πρόοδο!\nΠερισσότερα σε αυτή την κατηγορία: « ΒΡΑΒΕΥΣΗ ΤΟΥ ΔΗΜΟΣΙΟΓΡΑΦΟΥ ΓΙΩΡΓΟΥ ΑΥΓΕΡΟΠΟΥΛΟΥ ΜΑΖΙΚΗ ΚΙΝΗΤΟΠΟΙΗΣΗ ΕΝΑΝΤΙΑ ΣΤΙΣ ΡΥΠΟΓΟΝΕΣ ΒΙΟΜΗΧΑΝΙΕΣ ΤΗΣ ΠΕΡΙΟΧΗΣ »


Ο Ήχος της Αγίας Σοφίας, αναδημιουργήθηκε αιώνες αργότερα - Αρχαία Ελληνικά\nHome / Ιστορία / Ο Ήχος της Αγίας Σοφίας, αναδημιουργήθηκε αιώνες αργότερα\nΔευτέρα, Μαΐου 16, 2022 - Ιστορία\nΗ Αγία Σοφία. Εικόνα: Arild Vågen, CC BY-SA 3.0 /Wikipedia\nΟ Jonathan Abel είναι σύμβουλος καθηγητής στο Κέντρο Έρευνας Υπολογιστών στη Μουσική και Ακουστική στο Στάνφορντ. Οι ειδικότητες του Abel έγκεινται στη χαρτογράφηση ήχου και την ακουστική, και ήταν μια συγκεκριμένη διαδικασία που τελειοποίησε, που ονομάζεται "convolution", η οποία έκανε δυνατή την αναδημιουργία αυτού του ιστορικού ήχου.\nΗ ηχογράφηση που μπορείτε να ακούσετε με πρόσβαση στον σύνδεσμο σε αυτό το άρθρο έγινε από την "Cappella Romana", μια χορωδία από το Πόρτλαντ του Όρεγκον. Το πρώτο κλιπ που ακούτε είναι η χορωδία που τραγουδάει σε στούντιο χωρίς το ψηφιακό φίλτρο της Αγίας Σοφίας ενώ το δεύτερο είναι με το φίλτρο εφαρμοσμένο.\nΗ χορωδία κυκλοφόρησε τώρα ένα ολόκληρο άλμπουμ χρησιμοποιώντας το πρόσφατα δημιουργημένο ψηφιακό φίλτρο των Pentcheva και Abel που ονομάζεται "The Lost Voices of Hagia Sophia".\nΟ Ήχος της Αγίας Σοφίας, αναδημιουργήθηκε αιώνες αργότερα Reviewed by Αρχαία Ελληνικά on Δευτέρα, Μαΐου 16, 2022 Rating: 5


H Alessandra Ambrosio είναι ένα από τα πιο διάσημα και καλοπληρωμένα μοντέλα του κόσμου. Κατάγεται από τη Βραζιλία, είναι 37 ετών και έχει στο ενεργητικό της πολλά χιλιόμετρα πασαρέλας και αμέτρητα συμβόλαια με εταιρείες και brands σε όλο τον κόσμο.\nΈνας άνθρωπος που έχει μεγαλώσει μέσα στη μόδα δε μπορεί παρά να έχει καλλιεργήσει και το προσωπικό του στιλ. Αυτό βέβαια δε φαίνεται μόνο στο ντύσιμο αλλά και γενικότερα στις επιλογές που τον αφορούν. Μία από αυτές είναι και το σπίτι, ο χώρος που αφενός είναι ησυχαστήριο για κάθε άνθρωπο και αφετέρου αντικατοπτρίζει πλήρως το προσωπικό μας στιλ και αισθητική. Η Alessandra Amrosio λοιπόν που είναι ξεκάθαρα μια boho γυναίκα -αυτό φαίνεται στις πιο casual εμφανίσεις της και όχι στις red carpet- δε θα μπορούσε παρά να έχει ένα σπίτι αντίστοιχης αισθητικής.\nΓεμάτο ethnic στοιχεία που παραπέμπουν στην καταγωγή της από τη Βραζιλία, αλλά και στους αγαπημένους της προορισμούς, το σπίτι της είναι σαν θέρετρο που θα διάλεγες για να χαλαρώσεις το καλοκαίρι. Φωτεινό, γεμάτο από κομμάτια που έχει επιλέξει προσεκτικά με τη βοηθεία ειδικών, είναι ένας χώρος που θα ζήλευε ο καθένας. Το super model άνοιξε τις πόρτες του σπιτιού της στο FashionTV και εμείς μείναμε με το στόμα ανοιχτό γιατί είναι ένα από τα πιο ωραία σπίτια που έχουμε δει. Και να σκεφτείς ότι δε μας έδειξε τη ντουλάπα της. Πάρε μία ιδέα στο video που μοιράστηκε το FashionTV και θα δεις ότι θα συμφωνήσεις μαζί μας.


Αρχική \_ Θεματολογία \_ ΠΡΟΣΩΠΑ \_ Η ΑΓΙΑ ΒΑΡΒΑΡΑ\nΗ ΑΓΙΑ ΒΑΡΒΑΡΑ Η ΑΓΙΑ ΒΑΡΒΑΡΑ\nΟ βίος και η πολιτεία της αγίας Βαρβάρας μας δίνουν την αφορμή να τονίσουμε τα ακόλουθα:Πρώτον. Η αναφορά του ανθρώπου στον Θεό και η ανάθεση σε Αυτόν, με ακλόνητη εμπιστοσύνη, των διαφόρων προβλημάτων που τον απασχολούν, είναι ένας τρόπος ζωής που τον βοηθά να πορεύεται ισορροπημένα στην ζωή του και να μην απελπίζεται, να μη τον “παίρνουν από κάτω”, όπως συνήθως λέμε. Γιατί δεν είναι μικρό πράγμα να σε μισή ο ίδιος ο πατέρας σου, να σε παραδίδη στα βασανιστήρια και τέλος να σού προξενή τον θάνατο με τα ίδια του τα χέρια. Δηλαδή, από εκεί που περιμένεις να γευθής την αγάπη, την πεμπτουσία της ζωής, να συναντάς το μίσος και τον θάνατο. Εκεί που ζητάς να ακουμπήσης για να βρής στήριγμα και παρηγοριά στις δυσκολίες της ζωής, να αντιμετωπίζεσαι εχθρικά και το σπουδαιότερο χωρίς να έχης διαπράξει κανένα παράπτωμα. Μόνον και μόνον επειδή έχεις επιλέξει διαφορετική πίστη από αυτήν που έχει εκείνος, ο οποίος έπρεπε να σε αγαπά θυσιαστικά.Μήπως δεν συμβαίνουν και στις μέρες μας παρόμοια γεγονότα; Δηλαδή, το να θέλη κανείς να επιβάλη τις απόψεις του στον άλλο, όταν αισθάνεται ότι έχει την δυνατότητα να το κάνη, είτε με κολακείες και υποσχέσεις για καλύτερη ζωή, είτε με διαφόρους εκβιασμούς όταν ο άλλος είναι σε μειονεκτική θέση. Πολλές φορές η φτώχεια και η εξαθλίωση οδηγούν τους ανθρώπους στην απόφαση να εγκαταλείψουν την πατρίδα τους και να υποβληθούν στην δοκιμασία της αναζήτησης καλυτέρων και πιο ανθρώπινων συνθηκών ζωής. Και τότε, δυστυχώς, λαμβάνουν χώρα αρκετά τραγικά γεγονότα, σε πολλά από τα οποία είναι πρωταγωνιστές και κάποιοι γονείς. Δεύτερον. Η πτώση του ανθρώπου στην αμαρτία και η αποστασία του από τον Θεό, τον οδήγησε στην δημιουργία υποκατάστατων του αληθινού Θεού. Στην ανακάλυψη διαφόρων θρησκειών, οι οποίες ουσιαστικά λατρεύουν τα κτίσματα και ανύπαρκτους θεούς. Ο Χριστός έγινε άνθρωπος για να ελευθερώση τον άνθρωπο από την τυραννία του διαβόλου και των κτισμάτων. Η Ορθοδοξία δεν είναι ανθρώπινο κατασκεύασμα, δεν είναι ανακάλυψη του ανθρώπου και με αυτή την έννοια δεν είναι θρησκεία, αλλά Εκκλησία. Δηλαδή, είναι αποκάλυψη του Ιδίου του Θεού καί, όπως τονίζει ο αείμνηστος π. Ιωάννης Ρωμανίδης, είναι “η θεραπεία της θρησκείας, ήτοι της δεισιδαιμονίας”. Δυστυχώς, γινόμαστε και σήμερα μάρτυρες άρρωστων εκδηλώσεων, όπως είναι το μίσος και ο τυφλός φανατισμός, που πηγάζουν από τα διάφορα ανθρώπινα κατασκευάσματα. Υπάρχουν και στις μέρες μας πολλοί που υποστηρίζουν, προφανώς από άγνοια, ότι ο Θεός είναι ένας και ότι λατρεύουμε όλοι τον ίδιο Θεό. Ασφαλώς δεν υπάρχει μεγαλύτερη πλάνη από αυτήν. Γιατί ποιά σχέση μπορεί να έχη ο Άγιος Τριαδικός Θεός της Ορθοδόξου Εκκλησίας, που είναι Πρόσωπο, αναπτύσσει προσωπική κοινωνία αγάπης με τον άνθρωπο και διδάσκει την αγάπη ακόμα και προς τους εχθρούς, με την πληθώρα των θεών των ειδώλων ή με τον Δυνάστη θεό των διαφόρων θρησκειών, που είναι χωρίς έλεος για τους “απίστους” και εμπνέει την εκδίκηση, την μισαλλοδοξία και τον φανατισμό; Ο άνθρωπος είναι ελεύθερος να πιστεύη ό,τι θέλει, αλλά δεν μπορούμε να τα ισοπεδώνουμε όλα. Η βίωση της Ορθοδόξου εκκλησιαστικής ζωής εξανθρωπίζει τον άνθρωπο και τον ανυψώνει σε τέτοιο σημείο, ούτως ώστε να αγαπά, όχι μόνον τα σαρκικά του παιδιά που είναι το αυτονόητο, ή τους φίλους και τους ομοϊδεάτες του, αλλά και τους εχθρούς του και να σέβεται την διαφορετικότητά τους και την πίστη τους.Η προσωπική κοινωνία με τον προσωπικό Θεό της Εκκλησίας γεννά την ακλόνητη εμπιστοσύνη στην αγάπη Του, η οποία απαλλάσσει τον άνθρωπο από όλα τα συμπλέγματα και τα αδιέξοδα και ανυψώνει την ανθρωπιά του.\nαπό την ΠΑΡΕΜΒΑΣΗ [3/12/2010]\nΑΓΙΑ ΒΑΡΒΑΡΑ Η ΜΕΓΑΛΟΜΑΡΤΥΣ Χρίστος Βασιλειάδης\n-Είσαι τόσο νέα και τόσο ωραία, Βαρβάρα. Μπροστά σου ανοίγεται μια ολόκληρη ζωή. Σε περιμένουν χαρές και ευτυχία. Πρέπει να ζήσης, να γλεντήσεις τις τόσο όμορφες χαρές που μας χαρίζουν οι θεοί μας. Όλα είναι μπροστά σου. Δεν λυπάσαι τον εαυτόν σου; Εγώ λυπάμαι να σε θανατώσω τόσο νέαν, τόσο ωραίαν. Προσκύνησε τους θεούς των γονέων σου. Λυπάμαι αλλά άλλη λύση δεν υπάρχει. Ή θα γίνη αυτό, ή θα θανατωθής με τα πιο σκληρά μαρτύρια.\nΕπισκεφτείτε την παρούσα ομάδα Αρχική \_ Θεματολογία \_ ΠΡΟΣΩΠΑ \_ Η ΑΓΙΑ ΒΑΡΒΑΡΑ


Οι αδελφοί Ράιτ πετούσαν υπέροχα | Η ΚΑΘΗΜΕΡΙΝΗ\nΚίτι Χοκ, Βόρεια Καρολίνα. Το σημείο που οι αδελφοί Ράιτ επέλεξαν ως το ιδανικό για τις πρώτες πειραματικές τους πτήσεις. (Popperfoto/Getty Images/Ideal Image)\nΟι δυνατοί άνεμοι στις ακτές της Βόρειας Καρολίνας προκαλούν δυσκολίες στην προσγείωση του ανεμόπτερου που πιλοτάρει ο Όρβιλ Ράιτ. (Hulton-Deutsch Collection/CORBIS/Getty Images/Ideal Image)\nΟικογένεια Ράιτ (από αριστερά): Λορίν, Όρβιλ, Γουίλμπερ και Κάθριν. (Betman/Getty Images/Ideal Image)\nΕτοιμάζοντας το Φλάιερ: οι Ράιτ πέταξαν εκατοντάδες φορές μέχρι να μάθουν να ισορροπούν. (Leemage/Getty Images/Ideal Image)\n08.08.2017 • 12:41\nΜετά την επιτυχία τους το 1903, οι Ράιτ άρχισαν να γίνονται γνωστοί και ο κόσμος που τύχαινε να παρακολουθήσει κάποια από τις πτήσεις τους έμενε εντυπωσιασμένος. Ένας αυτόπτης μάρτυρας είπε: «Μου αρέσει να σκέφτομαι εκείνο το πρώτο αεροπλάνο και τον τρόπο που πετούσε στον αέρα… όμορφο σαν πουλί. Δεν νομίζω ότι έχω δει ωραιότερο θέαμα στη ζωή μου». Οι αδελφοί Ράιτ συνέχισαν να βελτιώνουν το αεροσκάφος τους και να γίνονται όλο και πιο επιδέξιοι στον χειρισμό του. Λίγα χρόνια αργότερα, μπορούσαν να πετούν για πάνω από μία ώρα και να προσγειώνουν ομαλά τη μετεξέλιξη του Φλάιερ. Ο Γουίλμπερ ταξίδεψε στην Ευρώπη για να διερευνήσει τις προθέσεις της αγοράς, καθώς οι Ευρωπαίοι έμοιαζαν πρόθυμοι να επενδύσουν στο πρότζεκτ. Το κεφάλαιο όπου ο επαρχιώτης Γουίλμπερ από το Οχάιο επισκέπτεται τα μουσεία και τα σαλόνια του Παρισιού είναι από τα πιο διασκεδαστικά του βιβλίου. Αργότερα, οι πτήσεις επίδειξης που έκανε στο Λε Μαν τού χάρισαν πρωτοσέλιδα με αποθεωτικά σχόλια για τις επιδέξιες κινήσεις του και τη φυσικότητα με την οποία το Φλάιερ κινούνταν στον αέρα. Βέβαια η πορεία τους δεν ήταν γεμάτη μόνο με θριάμβους. Σε μια άλλη πτήση επίδειξης το 1908 στη Βιρτζίνια, ο Όρβιλ πέταξε με συνεπιβάτη (ήταν κάτι εφικτό πια) τον υπολοχαγό Τόμας Σέλφριτζ. Το αεροσκάφος συνετρίβη εξαιτίας μιας μηχανικής βλάβης. Ο Όρβιλ τραυματίστηκε σοβαρά, αλλά επέζησε. Ο Σέλφριτζ σκοτώθηκε. Ήταν η πρώτη ανθρώπινη απώλεια στην ιστορία της μηχανοκίνητης πτήσης.


Πώς να μετατρέψετε κλωστές ραφής? | Βελονιά Σχέδια κεντητικής - Δωρεάν κατέβασμα\nΠώς να μετατρέψετε κλωστές ραφής?\nΣπίτι Φόρουμ Φόρουμ Σταυροβελονιά Συζήτηση για κέντημα πάνω σε διάφορα θέματα Πώς να μετατρέψετε κλωστές ραφής?\nΑυτό το θέμα περιέχει 1 απάντηση, έχει 2 φωνές, και ενημερώθηκε για τελευταία φορά από τον Ilya Hodiy 9 μήνας, 2 εβδομάδες πριν.\n23.10.2017 στο 17:36 #22388\nΚαλή μέρα, Χαίρομαι πολύ που είμαι μέλος αυτής της Κοινότητας σε απευθείας σύνδεση. Αγαπώ πραγματικά crosstitching, Ξεκίνησα αυτό το σκάφος πριν από είκοσι χρόνια, Θυμάμαι ότι είμαι δεκαεπτά ετών το. Πρώτο έργο μου μια μονόχρωμη “Το μάτι του Ιησού Χριστού”.\nΘα είμαι πολύ ευτυχής εάν κάποιος θα με βοηθήσει να μετατρέψετε τις κλωστές ραφής ορισμένων από τα καθεστώτα εδώ. Επειδή στη χώρα μου έχουμε μόνο τα θέματα/κλωστή DMC. Είμαι σε δέος ότι είδα υπάρχει τόσα πολλά είδη από νήματα, Είμαι ελπίζοντας ότι μια μέρα θα δοθεί μια ευκαιρία να κατέχουν μερικά από αυτά τα νήματα.\n25.02.2018 στο 19:18 #22400\nΠροβολή 2 Μηνύματα - 1 μέσω 2 (του 2 σύνολο)


Λατινική Αμερική : Τα συνδικάτα στην Αργεντινή αναζητούν με ωδίνες την χειραφέτηση τους – Praxis Review\nΜετάφραση, απόδοση, επιμέλεια Βέρα Ξηρόπητα\nΣτις αρχές αυτές του αιώνα μεγάλες ουρές σχηματίζοταν στις πόρτες των εργοστασίων της Αργεντινής κάθε φορά που εκείνα έψαχναν για εργαζόμενους. Η ανεργία ξεπερνούσε το 20% και οι επιτροπές εργαζομένων αποτελούσαν ένα σπάνιο φαινόμενο. Δεν ήταν καιροί για εργατικές διεκδικήσεις. Τώρα, η ανεργία έχει μειωθεί στο 6,9%, οι ουρές δεν υπάρχουν σε αυτό το βαθμό, και η συνδικαλιστική δύναμη κάνει αισθητή την παρουσία της στις εταιρείες, τόσο που την περασμένη Τρίτη, η απεργία των συνδικάτων παρέλυσε σχεδόν ολόκληρη τη χώρα.\nΤα συνδικάτα είχαν κάποιο εκτόπισμα στο πολιτικό και εργατικό κόσμο της Αργεντινής, ιδιαίτερα μετά την πτώση του περονισμού κατά τη διάρκεια της δεκαετίας του 1940, αλλά με τις ιδιωτικοποιήσεις, τις μαζικές απολύσεις και την ευελιξία στην εργασία που υιοθέτησε η περονική κυβέρνηση, του νεοφιλελεύθερου Carlos Menem (1989-1999), έχασαν τη δύναμή τους. « Με τόση ανεργία, η αδυναμία των συνδικάτων ήταν αισθητή.\nΠολλοί συνδικαλιστές συνέπλευσαν με την εξουσία σαν εργασιακοί παράγοντες δημοσίων έργων ( στην υγεία και στον τουρισμό). Έκδηλο παράδειγμα ο γραμματέας των ανθρώπινων δικαιωμάτων του Κέντρου των Εργατών της Αργεντινής (CTA), και κιρχνεριστής, ο Victorio Paulón. Σε αυτά τα πλαίσια, «οι μισθολογικές διαπραγματεύσεις ήταν παγωμένες», σημειώνει η κοινωνιολόγος Cecilia Anigstein, ερευνήτρια του Εθνικού Συμβουλίου Επιστημονικών Ερευνών.\nΗ επίδραση του Περονισμού\nΗ κατάσταση για τους εργαζόμενους άρχισε να εξομαλύνεται, κατά την κυβερνητική θητεία του περονιστή Néstor Kirchner (2003-2007). Η κυβέρνηση του οποίου υιοθέτησε – υπό την πίεση του εργατικού κινήματος- το αίτημα της αύξησης των μισθών, ώστε αυτοί να κυμαίνονται πάνω από το ύψος του πληθωρισμού.\nΠοτέ πριν η Αργεντινή δεν είχε ζήσει τόσο πολλά συναπτά έτη, συλλογικών διαπραγματεύσεων εργασίας. «Ο συνδικαλισμός αναλάμβανε ξανά έναν πρωταγωνιστικό ρόλο», προσθέτει η Anigstein. «Οι εσωτερικές επιτροπές (συμβούλια), οι οποίες υπήρξαν ανέκαθεν ισχυρές στην Αργεντινή, “επέστρεψαν”, και σήμερα έχουν ισχυρό ρόλο στις μισθολογικές διαπραγματεύσεις. Πρόκειται για μια νέα εργατική τάξη που θα ανανεώσει την συνδικαλιστική ηγεσία μέσα σε πέντε ή δέκα χρόνια », προβλέπει η ίδια. Καθώς ακόμη και σήμερα, πολλοί ηγέτες των συνδικάτων είναι οι ίδιοι όπως στη δεκαετία του ’90.\nΕνδεικτικό παράδειγμα η επαρχία της Σάντα Φε, όπου δημιουργούνται μικτές επιτροπές που ελέγχουν τα εργατικά ατυχήματα. Η κοινωνιολόγος Anigstein τονίζει ότι οι νέες επιτροπες των εργοστασίων είναι περισσότερο πολιτικοποιημένες. Αναμεσά τους βρίσκονται περονιστές, κιρχνεριστές όσο και αντιπολιτευόμενοι, ακόμη και τροτσκιστές. Οι τελευταίοι είναι αυτοί, που οι εργοστασιάρχες φοβούνται περισσότερο, εξαιτίας του διαπραγματευτικού τους πείσματος και των ανυποχώρητων θέσεων τους. «Η συνεχής δράση των εργατικών επιτροπών, ενίσχυσε ιδιαίτερα τη συνδικαλιστική οργάνωση. Καθώς οι εκπρόσωποι των εργατικών επιτροπών όλο και περισσότερο συγκαλούν συνελεύσεις και απειλούν με απεργίες. Μάλιστα, οι εταιρίες έχουν θορυβηθεί σε τέτοιο βαθμό που βρίσκονται σε αναζήτηση ατόμων στον τομέα του ανθρώπινου δυναμικού με εμπειρία στις συνδικαλιστικές σχέσεις», ώστε να διαχειριστούν το ρεύμα ανόδου της συνδικαλιστικής οργάνωσης αναφέρει η Αnigstein.\n«Πριν είχαμε 200 ανθρώπους στην ουρά να ζητούν εργασία, και τα συνδικάτα ήταν απασχολημένα με τα «κάμπινκγς» τους, ωστόσο, τώρα, είναι αρκετά πιο ισχυρά», αναγνωρίζει ένας από τους αντιπροέδρους των βιομηχανιών, ο Guillermo Moretti. Παραδέχεται ότι η σημερινή κατάσταση στην οικονομία είναι αισθητά βελτιωμένη, ειδικά αν συγκριθεί με την περίοδο της κατάρρευσης της οικονομικής δραστηριότητας που υπέστη η χώρα στα τέλη της δεκαετίας του ’90 και στις αρχές του εικοστού πρώτου αιώνα.\nΕπίσης, το συγκεκριμένο εργοδοτικό στέλεχος κρίνει ως θετικές της μικτές επιτροπές ασφάλειας και υγιεινής που δημιουργήθηκαν πριν τρία χρόνια στις εταιρείες της περιοχής του, στη Σάντα Φε, από το Σοσιαλιστικό Κόμμα.\nΩστόσο, παραδέχεται ότι οι πολυεθνικές εταιρείες δυσανασχετούν με τον αυξημένο βαθμό προστατευτισμού της εργασιακής διαδικασίας , καθώς αυξάνονται τα κόστη του παραγωγικού κύκλου, σε διάσταση με τις υπόλοιπες χώρες της Λατινικής Αμερικής, όπου η αξία της εργατικής δύναμης όπως και το κόστος εργασίας βρίσκεται σε μηδαμινά επίπεδα.\nΗ κατάσταση βέβαια στο εργατικό κίνημα δεν είναι η ιδανική. Καθώς δεν έχουν όλα τα συνδικάτα την ίδια δύναμη, ενώ ένα ποσοστό της τάξης του 34,5% των εργαζομένων στην Αργεντινή απασχολούνται ανασφάλιστοι και χωρίς καμία συνδικαλιστική προστασία.\nΔιαπλοκή πολιτικής εξουσίας και συνδικαλιστικής γραφειοκρατίας\nΑν και οι αντιπρόσωποι των εργατών έχουν ανακτήσει τη δύναμή τους σε σχέση με τα τέλη του περασμένου αιώνα, η πολιτική επίδρασή τους έχει μειωθεί. Βασική αιτία αυτού του γεγονότος, είναι η χρησιμοποίηση από συνδικαλιστικά στελέχη της δύναμης που αντλούν από τα συνδικάτα, ώστε να αποκτούν ρόλο στις διαδικασίες των κυβερνητικών αποφάσεων. Γλαφυρό παράδειγμα είναι ο Moyano -κυρίαρχος εκπρόσωπος της συνδικαλιστικής ηγεσίας που «διέλυσε» τις σχέσεις του με την Πρόεδρο της Αργεντινής, Cristina Fernadez, με αποτέλεσμα να μειωθεί η πολιτική επιρροή της συνδικαλιστικής ηγεσίας στις κυβερνητικές αποφάσεις.\nΩστόσο στην πραγματικότητα, ούτε οι συνδικαλιστές κιρχνεριστές έχουν τόση μεγάλη επίδραση στη κυβέρνηση, ούτε ο Moyano και οι υπόλοιποι της αντιπολίτευσης έχουν τη δύναμη να βλάψουν την εξουσία της Fernadez, ή αυτούς που διεκδικούν τη θέση της από τον περασμένο Δεκέμβριο.\n«Το σπάσιμο της συμμαχίας μεταξύ του κιρχνερισμού και του Moyano, έβλαψε την τυπική διαπραγματευτική ικανότητα των συνδικάτων, αλλά ακόμη η συνδικαλιστική παρουσία στους χώρους δουλειάς είναι ισχυρή, ανοίγοντας τον δρόμο για μια αυτοτελή έκφραση των συμφερόντων των εργαζόμενων, που δεν θα είναι ευθεία απόρροια του εναγκαλισμού συνδικαλιστικής γραφειοκρατίας και πολιτικής εξουσίας. Αυτό άλλωστε, θα διαπιστωθεί με το πέρας του χρόνου», τονίζει η Αnigstein.\nπηγή: El País, Alejandro Rebossio: Los sindicatos argentinos recuperan poder ante las compañías http://internacional.elpais.com/internacional/2015/03/31/actualidad/1427822368_586825.html


Λευκωσία: Αυτοκτόνησε αστυνομικός μέσα στα γραφεία του ΑΚΕΛ - CNN.gr\nΛευκωσία: Αυτοκτόνησε αστυνομικός μέσα στα γραφεία του ΑΚΕΛ\n18:49 Παρασκευή, 27 Οκτωβρίου 2017\nΦωτογραφία αρχείου - Πηγή: ΑΚΕΛ\nΝεκρός βρέθηκε αστυνομικός, μέλος της φρουράς του Γ.Γ. του ΑΚΕΛ, εντός των γραφείων του κόμματος, στη Λευκωσία.\nΣύμφωνα με πληροφορίες, ο άνδρας της ασφάλειας φαίνεται να έβαλε ο ίδιος τέλος στη ζωή του.\nΑμέσως σήμανε συναγερμός στην αστυνομία και στο σημείο έσπευσαν μέλη της δύναμης και του ΤΑΕ Λευκωσίας για να διερευνήσουν τις συνθήκες κάτω από τις οποίες συνέβη το περιστατικό.\nΣτην ανακοίνωση καταδικάζεται επίσης το γεγονός ότι ηλεκτρονικά μέσα ενημέρωσης παραβίασαν κάθε έννοια ηθικής και δεοντολογίας, δημοσιοποιώντας το τραγικό συμβάν, προτού καν ενημερωθεί η οικογένειά του νεκρού.


Άρθρο 14 Καταργούμενες διατάξεις | Yπουργείο Περιβάλλοντος και Ενέργειας\nΑρχική Σχέδιο διατάξεων για ενσωμάτωση Οδηγιών 2019/692 και 2018/844Άρθρο 14 Καταργούμενες διατάξεις\nΔεν επιτρέπεται σχολιασμός στο ΜΕΡΟΣ Α’ Τροποποίηση του ν. 4122/2013 (Α’ 42) για την προσαρμογή της ελληνικής νομοθεσίας στις διατάξεις της Οδηγίας 2018/844/ΕΕ της 30ής Μαΐου 2018 (L156/19.06.2018) “για την τροποποίηση της Oδηγίας 2010/31/ΕΕ για την ενεργειακή απόδοση των κτιρίων και της Oδηγίας 2012/27/ΕΕ για την ενεργειακή απόδοση” Άρθρο 1 Αντικατάσταση των άρθρων 1 και 2 του ν. 4122/2013 (Άρθρο 2 της Οδηγίας 2010/31/ΕΕ, όπως τροποποιήθηκε από την παρ. 1 του άρθρου 1 της Οδηγίας 2018/844/ΕΕ)ΜΕΡΟΣ Α’ Τροποποίηση του ν. 4122/2013 (Α’ 42) για την προσαρμογή της ελληνικής νομοθεσίας στις διατάξεις της Οδηγίας 2018/844/ΕΕ της 30ής Μαΐου 2018 (L156/19.06.2018) “για την τροποποίηση της Oδηγίας 2010/31/ΕΕ για την ενεργειακή απόδοση των κτιρίων και της Oδηγίας 2012/27/ΕΕ για την ενεργειακή απόδοση” Άρθρο 1 Αντικατάσταση των άρθρων 1 και 2 του ν. 4122/2013 (Άρθρο 2 της Οδηγίας 2010/31/ΕΕ, όπως τροποποιήθηκε από την παρ. 1 του άρθρου 1 της Οδηγίας 2018/844/ΕΕ)\nΔεν επιτρέπεται σχολιασμός στο Άρθρο 2 Προσθήκη του άρθρου 2Α ν. 4122/2013 (άρθρο 2Α της Οδηγίας 2010/31/ΕΕ, όπως προστέθηκε με την παρ. 2 του άρθρου 1 της Οδηγίας 2018/844/ΕΕ)Άρθρο 2 Προσθήκη του άρθρου 2Α ν. 4122/2013 (άρθρο 2Α της Οδηγίας 2010/31/ΕΕ, όπως προστέθηκε με την παρ. 2 του άρθρου 1 της Οδηγίας 2018/844/ΕΕ)\nΔεν επιτρέπεται σχολιασμός στο Άρθρο 3 Αντικατάσταση του άρθρου 3 ν. 4122/2013 (Άρθρο 3 και Παράρτημα I της Οδηγίας 2010/31/ΕΕ)Άρθρο 3 Αντικατάσταση του άρθρου 3 ν. 4122/2013 (Άρθρο 3 και Παράρτημα I της Οδηγίας 2010/31/ΕΕ)\nΔεν επιτρέπεται σχολιασμός στο Άρθρο 4 Αντικατάσταση του άρθρου 4 ν. 4122/2013 (Άρθρο 4 της Οδηγίας 2010/31/ΕΕ)Άρθρο 4 Αντικατάσταση του άρθρου 4 ν. 4122/2013 (Άρθρο 4 της Οδηγίας 2010/31/ΕΕ)\nΔεν επιτρέπεται σχολιασμός στο Άρθρο 5 Αντικατάσταση του άρθρου 5 ν. 4122/2013 (Άρθρο 5 της Οδηγίας 2010/31/ΕΕ)Άρθρο 5 Αντικατάσταση του άρθρου 5 ν. 4122/2013 (Άρθρο 5 της Οδηγίας 2010/31/ΕΕ)\nΔεν επιτρέπεται σχολιασμός στο Άρθρο 6 Αντικατάσταση του άρθρου 6 ν. 4122/2013 (Άρθρο 6 της Οδηγίας 2010/31/ΕΕ, όπως τροποποιήθηκε από την παρ. 3 του άρθρου 1 της Οδηγίας 2018/844/ΕΕ)Άρθρο 6 Αντικατάσταση του άρθρου 6 ν. 4122/2013 (Άρθρο 6 της Οδηγίας 2010/31/ΕΕ, όπως τροποποιήθηκε από την παρ. 3 του άρθρου 1 της Οδηγίας 2018/844/ΕΕ)\nΔεν επιτρέπεται σχολιασμός στο Άρθρο 7 Αντικατάσταση του άρθρου 7 ν. 4122/2013 (Άρθρο 7 της Οδηγίας 2010/31/ΕΕ, όπως τροποποιήθηκε από την παρ. 4 του άρθρου 1 της Οδηγίας 2018/844/ΕΕ)Άρθρο 7 Αντικατάσταση του άρθρου 7 ν. 4122/2013 (Άρθρο 7 της Οδηγίας 2010/31/ΕΕ, όπως τροποποιήθηκε από την παρ. 4 του άρθρου 1 της Οδηγίας 2018/844/ΕΕ)\nΔεν επιτρέπεται σχολιασμός στο Άρθρο 8 Αντικατάσταση του άρθρου 8 ν. 4122/2013 (Άρθρο 8 της Οδηγίας 2010/31/ΕΕ, όπως τροποποιήθηκε από την παρ. 5 του άρθρου 1 της Οδηγίας 2018/844/ΕΕ)Άρθρο 8 Αντικατάσταση του άρθρου 8 ν. 4122/2013 (Άρθρο 8 της Οδηγίας 2010/31/ΕΕ, όπως τροποποιήθηκε από την παρ. 5 του άρθρου 1 της Οδηγίας 2018/844/ΕΕ)\nΔεν επιτρέπεται σχολιασμός στο Άρθρο 9 Αντικατάσταση του άρθρου 10 ν. 4122/2013 (Άρθρο 10 της Οδηγίας 2010/31/ΕΕ, όπως τροποποιήθηκε από την παρ. 6 του άρθρου 1 της Οδηγίας 2018/844/ΕΕ)Άρθρο 9 Αντικατάσταση του άρθρου 10 ν. 4122/2013 (Άρθρο 10 της Οδηγίας 2010/31/ΕΕ, όπως τροποποιήθηκε από την παρ. 6 του άρθρου 1 της Οδηγίας 2018/844/ΕΕ)\nΔεν επιτρέπεται σχολιασμός στο Άρθρο 10 Αντικατάσταση του άρθρου 12 ν. 4122/2013 (Άρθρο 12 της Οδηγίας 2010/31/ΕΕ)Άρθρο 10 Αντικατάσταση του άρθρου 12 ν. 4122/2013 (Άρθρο 12 της Οδηγίας 2010/31/ΕΕ)\nΔεν επιτρέπεται σχολιασμός στο Άρθρο 11 Αντικατάσταση του άρθρου 14 ν. 4122/2013 (Άρθρο 14 της Οδηγίας 2010/331/ΕΕ, όπως τροποποιήθηκε από την παρ. 7 του άρθρου 1 της Οδηγίας 2018/844/ΕΕ)Άρθρο 11 Αντικατάσταση του άρθρου 14 ν. 4122/2013 (Άρθρο 14 της Οδηγίας 2010/331/ΕΕ, όπως τροποποιήθηκε από την παρ. 7 του άρθρου 1 της Οδηγίας 2018/844/ΕΕ)\nΔεν επιτρέπεται σχολιασμός στο Άρθρο 12 Αντικατάσταση του άρθρου 15 ν. 4122/2013 (Άρθρο 15 της Οδηγίας 2010/331/ΕΕ, όπως τροποποιήθηκε από την παρ. 7 του άρθρου 1 της Οδηγίας 2018/844/ΕΕ)Άρθρο 12 Αντικατάσταση του άρθρου 15 ν. 4122/2013 (Άρθρο 15 της Οδηγίας 2010/331/ΕΕ, όπως τροποποιήθηκε από την παρ. 7 του άρθρου 1 της Οδηγίας 2018/844/ΕΕ)\nΔεν επιτρέπεται σχολιασμός στο Άρθρο 13 Αντικατάσταση του άρθρου 21 ν. 4122/2013Άρθρο 13 Αντικατάσταση του άρθρου 21 ν. 4122/2013\nΔεν επιτρέπεται σχολιασμός στο ΜΕΡΟΣ Β΄ «Ενσωμάτωση στο εθνικό δίκαιο της Οδηγίας (ΕΕ) 2019/692 του Ευρωπαϊκού Κοινοβουλίου και του Συμβούλιου της 17ης Απριλίου 2019 για την τροποποίηση της Οδηγίας 2009/73/ΕΚ σχετικά με τους κοινούς κανόνες για την εσωτερική αγορά φυσικού αερίου και λοιπές διατάξεις» Άρθρο 15 ΣκοπόςΜΕΡΟΣ Β΄ «Ενσωμάτωση στο εθνικό δίκαιο της Οδηγίας (ΕΕ) 2019/692 του Ευρωπαϊκού Κοινοβουλίου και του Συμβούλιου της 17ης Απριλίου 2019 για την τροποποίηση της Οδηγίας 2009/73/ΕΚ σχετικά με τους κοινούς κανόνες για την εσωτερική αγορά φυσικού αερίου και λοιπές διατάξεις» Άρθρο 15 Σκοπός\nΔεν επιτρέπεται σχολιασμός στο Άρθρο 16 Τροποποίηση του ν. 4001/2011 (άρθρο 1 της Οδηγίας (ΕΕ) 2019/692)Άρθρο 16 Τροποποίηση του ν. 4001/2011 (άρθρο 1 της Οδηγίας (ΕΕ) 2019/692)\nΔεν επιτρέπεται σχολιασμός στο Άρθρο 14 Καταργούμενες διατάξεις\t0 Σχόλια επι της Διαβούλευσης 30701 - Όλα τα Σχόλια


1ο Camp αναρρίχησης για αποφοίτους σχολών Μέσου Επιπέδου Ιούλιος 2019\n1ο Camp αναρρίχησης για αποφοίτους σχολών Μέσου Επιπέδου\nΜετά από την πρόταση εκπαιδευτών του Συλλόγου μας, το Δ.Σ. αποφάσισε να θεσπίσει Camp αναρρίχησης σε κατάλληλα αναρριχητικά πεδία στις Ιταλικές ή Γαλλικές Άλπεις για να έχουν τη δυνατότητα οι απόφοιτοι σχολών Μ.Ε. αναρρίχησης και Ορειβασίας του Ε.Π.Ο.Σ.Φυλής, να αποκτήσουν εμπειρία σε απαιτητικές διαδρομές και σε σωστές βάσεις κάτω από την καθοδήγηση των έμπειρων εκπαιδευτών του Συλλόγου μας. To camp θα πραγματοποιηθεί τον Ιούλιο του 2019 και η ακριβής ημερομηνία του θα ανακοινωθεί αργότερα.\nΤο camp θα πραγματοποιείται ανά διετία στο εξωτερικό για τους αποφοίτους σχολών ορειβασίας – αναρρίχησης Μέσου Επιπέδου οι οποίοι θα έχουν καταθέσει την αναρριχητική τους δράση τουλάχιστον για δύο συνεχή χρόνια στο Σύλλογο.\nΟι προϋποθέσεις επιδότησης οδοιπορικών στο camp θα είναι οι εξής:


(ΦΩΤΟ)-ΠΑΤΡΑ: Η κοπή της Πρωτοχρονιάτικης Πίτας από την Κίνηση "ΠΡΟΤΑΣΗ" - Σκάι Πάτρας\n(ΦΩΤΟ)-ΠΑΤΡΑ: Η κοπή της Πρωτοχρονιάτικης Πίτας από την Κίνηση “ΠΡΟΤΑΣΗ”\nTOPICS:Πρωτοχρονιάτικης Πίτας από την Κίνηση "ΠΡΟΤΑΣΗ"\nAuthor 13:45 22 Ιανουαρίου, 2019\nΤην Κυριακή 20 Ιανουαρίου 2019, η «ΠΡΟΤΑΣΗ Κίνηση για έναν άλλο τρόπο ζωής» πραγματοποίησε την καθιερωμένη εκδήλωση για την Κοπή της Πρωτοχρονιάτικης Πίτας του φορέα στο Κ.Δ.Α. (Σαρανταπόρου 20), σε μια αίθουσα ασφυκτικά γεμάτη με την παρουσία τοπικών παραγόντων, φορέων, αρωγών, φίλων, εθελοντών και συμπολιτών.\nΟ πρόεδρος της Κίνησης στην έναρξη της εκδήλωσης αναφέρθηκε στη μεγάλη προσπάθεια που κάνει ο φορέας για τη συνέχιση της υλοποίησης των προγραμμάτων πρόληψης και την ανάγκη οικονομικής στήριξης του προγράμματος ΠΡΟ-ΝΟΙΑ από την κοινότητα, μέχρι τον προσεχή Ιούνιο τουλάχιστον, ώστε τα 100 παιδιά που εκπαιδεύονται μέσω δημιουργικής απασχόλησης σήμερα στο Κέντρο Νέων του ΚΔΑ, να μην σταματήσουν την εκπαίδευση τους.\nΣε αυτό το πλαίσιο, η ευχή για τη νέα χρονιά να είναι η προσπάθεια για «Ευζωία». Ως άτομα και ως κοινότητα να εμφυσήσουμε την πρόληψη σε ότι κάνουμε στην ζωή μας, να ατενίζουμε το παρόν με σύνεση και ανεκτικότητα και το μέλλον με αισιοδοξία και συμπόρευση.\nΕκτός από τις ευχές για το 2019 που σηματοδοτεί την απαρχή μιας νέας εποχής για την Κίνηση ΠΡΟΤΑΣΗ, η φετινή εκδήλωση είχε και έναν άλλο, ιδιαίτερο σκοπό. Στο κλείσιμο της 30ετίας ζωής και δράσης της (1988-2018), 30 χρόνια δυναμικής παρουσίας του στο χώρο της πρόληψης, της προσφοράς και του εθελοντισμού, στην Πάτρα, την Ελλάδα και το εξωτερικό, η εν λόγω εκδήλωση αφιερώθηκε στα 67 τον αριθμό, ΑΡΩΓΑ ΜΕΛΗ-φίλους της Κίνησης ΠΡΟΤΑΣΗ. Τα ΑΡΩΓΑ ΜΕΛΗ στήριξαν και στηρίζουν το έργο της, πέρα από την αμέριστη ενθάρρυνση και εμπιστοσύνη που επιδεικνύουν στα πρόσωπα και τη φιλοσοφία της. Μια αξία που έγινε θεσμός στο φορέα και έχει τη ρίζα της στους «Χορηγούς» του αρχαίου πολιτισμού μας.\nΟ πρόεδρος της Κίνησης ΠΡΟΤΑΣΗ κ. Ανδρ. Σαμοθρακίτης και ο επιστημονικά υπεύθυνος κ. Βασ. Πασσάς προσέφεραν ένα μικρό βραβείο ως ένδειξη τιμής και εκτίμησης στα ΑΡΩΓΑ ΜΕΛΗ.\nΜέσα από ένα μικρό φωτογραφικό οδοιπορικό με τίτλο «Από το χθες στο αύριο» έγινε αναφορά-ανασκόπηση στην εξαιρετική επιτυχία που είχε η επετειακή Ημερίδα της Κίνησης στις 14/12/18 στο ξεν. ΑΣΤΗΡ με τη συμμετοχή 350 και πλέον ατόμων και δόθηκε η υπόσχεση για τη συνέχιση της προσπάθειας στον άλλο τρόπο ζωής, τις αξίες και τις αρχές της πρόληψης και τη δυνατότητα για ουσιαστική ανταπόκριση στα αιτήματα της κοινότητας.\nΣτη συνέχεια, ο πρόεδρος έκοψε την κεντρική πίτα μοιράζοντας κομμάτια στα μέλη του Δ.Σ, της Επιστημ. Επιτροπής, στους συντονιστές των ομάδων εθελοντών και τους στενούς συνεργάτες της Κίνησης ΠΡΟΤΑΣΗ. Ακολούθησε η κλήρωση της λαχειοφόρου αγοράς που χάρισε 12 αξιόλογα δώρα προσφορά φίλων του φορέα για την οικονομική του ενίσχυση. Η εκδήλωση ολοκληρώθηκε με το κέρασμα βασιλόπιτας. Οι παραβρισκόμενοι γεύτηκαν νόστιμες βασιλόπιτες που είχαν κατασκευάσει και προσέφεραν στελέχη της ΠΡΟΤΑΣΗΣ.\nο βουλευτής Αχαϊας κ. Σπαρτινός, ο Δήμαρχος Πατρέων κ. Πελετίδης, η εκπρόσωπος της Περιφέρειας Δ.Ε. κα Λόη, η κα Κανελλακοπούλου εκπρόσωπος του Συμβούλου σε θέματα Υγείας & Κοιν. Αλληλεγγύης Περιφέρειας Δ.Ε., κ. Χαροκόπου , ο Δημ. Σύμβουλος και υποψήφιος πολιτευτής κ. Τζανάκος, ο π/Νομάρχης κ. Κατσικόπουλος, ο Αντιπρύτανης Παν/μίου Πατρών κ. Πολύζος, ο εκπρόσωπος της Δημοτικής Κίνησης ΩΡΑ ΠΑΤΡΑΣ κ. Μαλαμής, η εκπρόσωπος του Τμήματος Κοινωνικής Περίθαλψης των ΤΕΙ Πατρών κα Αναστασοπούλου, ο συντονιστής εκπαιδευτικού έργου & σχολ. σύμβουλος Α΄θμιας Εκπ/σης κ. Βαλμάς, ο συντονιστής εκπαιδευτικού έργου πληροφορικής Δυτικής Ελλάδας στο ΠΕ.Κ.Ε.Σ. κ. Παπαδάκης, οι υποψ. πολιτευτές Τοπικής Αυτ/σης κα Αλεξάκου Μαρία και κ. Λύρας Γιάννης, οι υποψ. πολιτευτές τοπικής αυτοδ/σης & εκπρόσωποι του Ν.Ο.Π. κ.κ. Μανθόπουλος & Καλοκαιρινός, η επιστημ. Υπέυθυνη του Κ.Π. ΚΑΛΛΙΠΟΛΙΣ κα Ζορμπά, η πρόεδρος Ένωσης Γονέων Δ. Πατρέων κα Συριώτη, ο πρόεδρος του Συλλόγου Καλών Τεχνών Πάτρας ΚΩΣΤΗΣ ΠΑΛΑΜΑΣ, η κα Κορδιστού και ο κ. Ξεριζωτής από την ΟΙ.ΚΙ.ΠΑ., από την ΚΟΙΝΟΤΟΠΙΑ ο κ. Γεωργίου, η εκπρ. της ΕΛΕΑΝΑ κα Κυριαζοπούλου, ο πρόεδρος του Ι.Ο.Π. κ. Καλογερόπουλος, η κα Κουβεριανού από τα παιδικά χωριά SOS, ο πρόεδρος του Συλλόγου Φίλων Ορχήστρας Νυκτών Εγχόρδων κ. Ζεπάτος και μέλη, η κα Χυτοπούλου από το ΑΛΜΑ ΖΩΗΣ, ο πρόεδρος του Πολιτιστικού Συλλόγου Μεταμόρφωσης Εγλυκάδας κ. Κυπριανός, οι εκπρόσωποι & μέλη της «Ομάδας της Γειτονιάς» από τον Μ/Ο «Αριστείδης Μόσχος», το 1ο Γυμνάσιο Πατρών, τον ΠΑΝΗΠΕΙΡΩΤΙΚΟ ΣΥΛΛΟΓΟ, το Σύλλογο Κεφαλλήνων, την Καθολική Κοινότητα, ο συντ. καθηγητής Παν/μίου Πατρών κ. Πούλος και πλήθος γνωστών φίλων, συνεργατών και αρωγών.


ΤΟ BLOG ΤΟΥ ΔΙΚΗΓΟΡΟΥ ΜΑΝΩΛΗ ΤΣΑΛΙΚΙΔΗ: ΙΣΠΑΝΙΑ: ΤΟ ΠΡΟΒΛΗΜΑ ΕΝΤΕΙΝΕΤΑ Ι- Η ΧΩΡΑ ΠΡΟ ΤΩΝ ΠΥΛΩΝ ΤΟΥ ΜΝΗΜΟΝΙΟΥ;\nτο κόστος του δανεισμού της έχει φτάσει μία ανάσα από το νέο υψηλό των επιτοκίων της ευρωζώνη (σύμφωνα με το Bloomber την Παρασκευή , το επιτόκιο των δεκαετών ομολόγων έφτασε στο 7.284 % ,ελάχιστα κάτω από το πρόσφατο υψηλό της ευρωζώνης των 7.285 %) ενώ , σύμφωνα με κάποιους αναλυτές το έχει ξεπεράσει (σύμφωνα με το Tradeweb το επιτόκιο των δεκαετών ομολόγων άγγιξε το ρεκόρ των 7.309 %).\nΚαι φυσικά το ίδιο υψηλά είναι τα επιτόκια των βραχυπρόθεσμων ισπανικών ομολόγων, με το επιτόκιο των διετών ομολόγων να φτάνει στο 5,76 %.\nΤονίζεται ότι όλα τα παραπάνω είναι εντελώς ανεξάρτητα από το πρόβλημα χρηματοδότησης των ισπανικών τραπεζών, το οποίο αφορά η απόφαση της τελευταίας συνόδου κορυφής.\nΠολύ απλά ότι το ισπανικό χρέος δεν είναι βιώσιμο και ότι η Ισπανία φαίνεται να βαίνει ταχέως στον ευρωπαϊκό μηχανισμό στήριξης για την διάσωσή της.\nΚαι φυσικά σε ένα μνημόνιο, αν και είναι αμφίβολο το κατά πόσο έχουν απομείνει αρκετά μέτρα ακόμη για να πάρει, με βάση όλα όσα μέχρι τώρα έχει επιβάλει η κυβέρνησή της...\nΑναρτήθηκε από ΜΑΝΩΛΗΣ ΑΝ. ΤΣΑΛΙΚΙΔΗΣ στις 9:30 π.μ.


Τα τρία μυστικά για επιτυχημένες ανταλλαγές | Enjoy trading\nΤα τρία μυστικά για επιτυχημένες ανταλλαγές\n…Το λεμονοδάσος του Γαλατά είναι όμορφο, ήσυχο και χαλαρωτικό. Για κάποιον όμως που βαρέθηκε τη στεριά και ονειρεύεται να αφήσει το Γαλατά και να αρμενίζει τις θάλασσες, ένα φουσκωτό είναι σίγουρα πιο χρήσιμο. Έτσι ένα λεμονοπερίβολο άλλαξε χέρια μ’ ένα φουσκωτό και δύο ικανοποιημένα μέλη κάνουν τ’ όνειρό τους πραγματικότητα.\n…Ένα παλιό σπίτι στη Σέριφο με απίστευτη θέα στο απέραντο γαλάζιο. Μία ανάγκη για ένα τριήμερο διακοπών και άλλη μία ανάγκη για βάψιμο και μερεμέτια στο παλιό αρχοντικό. Δύο ανάγκες που συνδυάστηκαν αρμονικά ώστε όλοι να πάρουν αυτό που θέλουν.\n…Αθλητισμός και ομορφιά. Έννοιες συμπληρωματικές; Σίγουρα για τα δύο μέλη της πλατφόρμας που αντάλλαξαν ένα μαργαριταρένιο κολιέ μ’ ένα πολυόργανο γυμναστικής, προάγοντας ταυτόχρονα και τον αθλητισμό και την ομορφιά!\n…Εργένικη ζωή vs. Οικογενειακή ζωή. Κάποια αποφασίζει να «νοικοκυρευτεί» την ίδια στιγμή που κάποια άλλη αποφασίζει να ζήσει όπως οι singles στο Manhattan κι έτσι μία κουζίνα Πίτσος ανταλλάσσεται με το box set όλων των σεζόν του Sex and the City!\nΗ λίστα είναι μακρά και διασκεδαστική. Οι ανταλλαγές μεταξύ ανομοιογενών αγαθών και υπηρεσιών αποτελούν απόδειξη για την χωρίς όρια δύναμη της ανταλλακτικής οικονομίας. Όσο η κοινότητα της tradenow μεγαλώνει, τόσο οι δεξιότητες και ικανότητες που οδηγούν σε επιτυχημένες ανταλλαγές γίνονται εμφανείς στα μέλη εκείνα που εμπιστεύονται καθημερινά την έννοια της ανταλλαγής και την πλατφόρμα για να κερδίσουν. Τόσο οι ολοκληρωμένες συναλλαγές, όσο και αυτές που δεν ευδοκίμησαν τελικώς, αποτελούν μαθήματα που, αν κάποιος έχει την όρεξη να μάθει, κάνουν την όλη διαδικασία πολύ πιο αποτελεσματική και αποδοτική στο μέλλον.\nΣυζητήσαμε, ρωτήσαμε, μάθαμε και σας παραθέτουμε τους 3 παράγοντες που, κατά τη γνώμη των ειδικών, «μετράνε» περισσότερο και εγγυημένα θα σας ανεβάσουν επίπεδο! Αν περιμένετε ν’ ακούσετε μαγικά ή εξωτικά μυστικά, ίσως απογοητευθείτε. Η μόνη μαγεία στον κόσμο της ανταλλακτικής οικονομίας είναι η απλότητά της και η κοινή λογική στην οποία βασίζεται.\n1 – Κάνετε έρευνα αγοράς\nΑν είστε επιχειρηματίας, προφανώς γνωρίζετε τι χρεώνετε για τα προϊόντα ή τις υπηρεσίες που προσφέρετε, οπότε δεν υπάρχει θέμα. Αν όμως είστε ιδιώτης και θέλετε να αναρτήσετε στα Έχω σας το παλιό σας ποδήλατο, το στερεοφωνικό σας, μία ώρα θεραπευτικού μασάζ ή το ότι δέχεστε να κρατάτε μωρά όλα τα απογεύματα της εβδομάδας, πρέπει να προσπαθήσετε να μάθετε την αξία αυτών των προϊόντων / υπηρεσιών προκειμένου να είστε ανταγωνιστικοί και να αυξήσετε την πιθανότητα ολοκληρωμένων ανταλλαγών κατά πολύ. Πώς θα το κάνετε αυτό;\nΑν πρόκειται για προϊόν, ξεκινάτε με το αν είναι καινούριο ή μεταχειρισμένο, τρέχον ή παλιό μοντέλο, συλλεκτικό ή όχι. Αναλόγως, ψάχνετε διαδικτυακά τις τιμές είτε σε εμπορικά καταστήματα είτε σε ιστότοπους αγγελιών ή δημοπρασιών. Υπολογίζετε πάντα τυχόν μεταφορικά, ιδίως για ογκώδη, βαριά ή πολύτιμα αντικείμενα, καθώς μπορεί να προκύψει διαφορά υπέρ σας ή εις βάρος σας από εκεί. Τέλος, αναλόγως με την κατάσταση του προϊόντος που θέλετε να πουλήσετε, διαμορφώνετε την τιμή ώστε να φύγει γρήγορα (αν αυτός είναι ο πρωταρχικός σας σκοπός) ή να φύγει στην ανώτατη δυνατή τιμή. Ιδανικά, μία καλή έρευνα θα σας επιτρέψει να τιμολογήσετε έτσι ώστε το προϊόν να φύγει στο βέλτιστο συνδυασμό χρόνου και τιμής.\nΑν πρόκειται για υπηρεσία, η διαδικασία είναι πάνω κάτω η ίδια, αλλά είναι λίγο πιο φλου, ειδικά για υπηρεσίες που δεν είναι πολύ διαδεδομένες. Παρ’ όλα ταύτα, υπάρχουν στο διαδίκτυο ιστότοποι (ελληνικοί και ξένοι) όπου προσφέρονται υπηρεσίες, όπως για παράδειγμα babysitting, μεταφράσεις και άλλες. Βέβαια, ιδιαίτερη προσοχή πρέπει να δοθεί στην αγορά που χρησιμοποιείτε για την έρευνα, καθώς οι υπηρεσίες μπορεί να κοστολογούνται πολύ διαφορετικά σε μία μεγάλη, βαθιά και ανεπτυγμένη αγορά, όπως αυτή των ΗΠΑ, σε σχέση με την Ελλάδα.\nΣε κάθε περίπτωση, ο χρόνος που ξοδεύετε ερευνώντας την αγορά πριν την ανάρτησή σας είναι χρόνος καλώς ξοδεμένος!\n2 – Δώστε έμφαση στην αξία, όχι στην τιμή\nΑν περιμένετε να βρεθούν αντικείμενα ίσης τιμής για να ολοκληρώσετε μία ανταλλαγή, ενδεχομένως να περιμένετε πολύ! Η τιμή είναι μόνο ένας αριθμός. Η αξία είναι κάτι υποκειμενικό και διαφέρει για τον καθένα μας. Αυτό το γεγονός, αν το αντιληφθείτε και το χρησιμοποιήσετε, μπορεί να δώσει τεράστια ώθηση στις ανταλλαγές σας. Η συμπεριφορά του καταναλωτή είναι κατά τεκμήριο τέτοια που όταν θέλει κάτι πολύ, δεν θα κολλήσει στην τιμή των ανταλλασσόμενων αντικειμένων: γι’ αυτόν, το αντικείμενο που θέλει έχει αξία, ενώ αυτά που έχει και θέλει να διώξει, έχουν μεν τιμή, αλλά η αξία τους για τον ίδιο είναι μικρότερη. Δεν είναι σπάνιο να γίνει ανταλλαγή, όπου πολλά αντικείμενα μπαίνουν στη μία πλευρά της ζυγαριάς για να ισοσταθμίσουν την αξία –και όχι την τιμή- αυτού που το μέλος θέλει διακαώς να αποκτήσει.\nΕπίσης, ο χρόνος έχει αξία, είναι γνωστό. Χρησιμοποιείστε το χρόνο σας (αν θέλετε να τον διαθέσετε) προς το συμφέρον σας. Είναι σίγουρο ότι υπάρχουν άνθρωποι που αξιολογούν το χρόνο τους πολύ διαφορετικά και είναι πρόθυμοι να πληρώσουν για το δικό σας, είτε πρόκειται για babysitting, είτε για μία βόλτα το σκύλο τους…\n3 – Υπομονή, επιμονή κι επαγρύπνηση\nΔείτε την ανταλλαγή σαν κάτι μόνιμο και όχι μία περιστασιακή ασχολία. Αν το κάνετε αυτό, αφ’ ενός θα δικαιολογήσετε στον εαυτό σας το χρόνο που θα χρειαστεί να ξοδέψετε για να το κάνετε σωστά και αφ’ ετέρου θα έχετε σαφώς καλύτερα αποτελέσματα.\nΞεκινήστε με μία λεπτομερή καταγραφή των αντικειμένων που θα μπορούσατε να αναρτήσετε στα Έχω σας – ποτέ δεν ξέρετε ποιος μπορεί να ενδιαφερθεί για ένα πόστερ, ένα παλιό CD, βιβλία από το Πανεπιστήμιο ή ό,τι άλλο έχετε. Προχωρήστε σε μία σοβαρή και ειλικρινή περιγραφή των αντικειμένων αυτών με χαρακτηριστικές φωτογραφίες. Χρησιμοποιήστε το διαδίκτυο για συλλογή πληροφοριών για τα αντικείμενα εκείνα που σας δυσκολεύουν. Ακούγεται χρονοβόρο (και πιθανώς είναι) αλλά θα το εισπράξετε στο πολλαπλάσιο.\nΤσεκάρετε το τι υπάρχει στην πλατφόρμα. Αντικείμενα αναρτώνται συνεχώς και μπορεί να υπάρχει κάτι που ξεχάσατε να αναρτήσετε στα Θέλω σας. Δείτε τι αναρτούν άλλοι χρήστες. Μπορεί να προκύψει η δυνατότητα για μία τριπλή ανταλλαγή προς όφελός σας, δηλαδή να είστε ο ενδιάμεσος μεταξύ δύο άλλων μελών που δεν έχουν κάνει αυτή ακριβώς τη δουλειά που περιγράφεται εδώ!\nΚάνετε την περιήγηση στην πλατφόρμα μέρος της καθημερινής σας «βόλτας» στο διαδίκτυο. Όπως λέει και το γνωστό ρητό “You gotta be in it to win it”!\nBartering In The Modern...\nΣτήριξη από τη...


Ένα δυναμωτικό γεύμα\nΜελιτζανοπίλαφο, το αγαπημένο\n1 κιλό μοσχάρι γάλακτος κομμένο σε μπουκίτσες\n1/1 κιλό κρεμμυδάκια στιφάδου (κοκκάρια)\n1/2 κιλό καροτάκια\nΑλατοπιπώρενετε το κρέας. Ζεσταίνετε σε μεγάλη κατσαρόλα το ελαιόλαδο και σωτάρετε τις μπουκίτσες του μοσχαριού μέχρι να ροδίσουν από όλες τις πλευρές. Προσθέτετε τον κύβο λαχανικών, αλάτι, πιπέρι και αρκετό ζεστό νερό και τα αφήνετε να σιγοβράσουν περίπου μία ώρα, μέχρι ότου μακαλώσει το κρέας και εξατμισθεί το νερό. Καθαρίζετε τα καρότα και τα κόβετε σε μικρά κομματάκια.\nΣε ένα μεγάλο αντικολλητικό τηγάνι ρίχνετε λίγο ελαιόλαδο και ρίχνετε τα καρότα και τα κρεμμυδάκια. Πασπαλίζετε με ζάχαρη και τα τηγανίζετε μέχρι να καραμελώσουν. Ρίχνετε τα καραμελωμένα κρεμμύδια και τα καρότα στην κατσαρόλα όπου είναι ήδη το μοσχάρι και σερβίρετε. Κατά το σερβίρισμα, γαρνίρετε με το φρέσκο θυμάρι.


ευανάγνωστο: Ιντλίμπ... «Το τέλος του κόσμου» της Μαριάνθη Πελεβάνη\nΤο Κρεμλίνο προειδοποίησε χθες την Τουρκία κατά μιας στρατιωτικής επέμβασης εναντίον των συριακών δυνάμεων στην Ιντλίμπ της βορειοδυτικής Συρίας, λίγη ώρα αφού ο Τούρκος πρόεδρος Ρετζέπ Ταγίπ Ερντογάν απείλησε ότι μια τουρκική επιχείρηση στην περιοχή «είναι θέμα χρόνου».\n«Πρόκειται για μια επιχείρηση εναντίον της νόμιμης κυβέρνησης της Συριακής Δημοκρατίας και των ενόπλων δυνάμεων της Συριακής Δημοκρατίας η οποία θα είναι αναμφισβήτητα η χειρότερη επιλογή», τόνισε ο Ντμίτρι Πεσκόφ εκπρόσωπος του Κρεμλίνου. Ο Πεσκόφ πρόσθεσε εξάλλου ότι η Μόσχα και η Άγκυρα παραμένουν σε επαφή προκειμένου να αποφευχθεί η περαιτέρω κλιμάκωση της έντασης στην Ιντλίμπ.\nΛίγο νωρίτερα ο Ερντογάν απείλησε ότι είναι «θέμα χρόνου» να εξαπολύσει στρατιωτική επιχείρηση στην Ιντλίμπ της βορειοδυτικής Συρίας, όπου τις τελευταίες εβδομάδες σημειώθηκαν συγκρούσεις μεταξύ των τουρκικών δυνάμεων και του συριακού στρατού. «Δεν θα εγκαταλείψουμε την Ιντλίμπ στο συριακό καθεστώς, το οποίο δεν κατανοεί την αποφασιστικότητα της χώρας μας, και σε αυτούς που το ενθαρρύνουν», πρόσθεσε ο Ερντογάν. «Είμαστε αποφασισμένοι να καταστήσουμε την Ιντλίμπ μια ασφαλή περιοχή για την Τουρκία και τον τοπικό πληθυσμό, ανεξαρτήτως κόστους», εξήγησε.\nΑπό την πλευρά του, ο «απομονωμένος» εν προκειμένω Αμερικανός πρόεδρος Ντόναλντ Τραμπ παρότρυνε την κυβέρνηση της Ρωσίας να πάψει να υποστηρίζει τις «ωμότητες» του καθεστώτος του Σύρου προέδρου Μπασάρ αλ Άσαντ, ανέφερε σε ανακοίνωση που δημοσιοποίησε χθες Κυριακή ο Λευκός Οίκος.\n«Είναι σαν το τέλος του κόσμου»\nΤην ίδια ώρα «φρίκη για την κλίμακα της ανθρωπιστικής κρίσης» εκφράζει η κορυφαία αξιωματούχος των Ηνωμένων Εθνών για τα ανθρώπινα δικαιώματα, Μισέλ Μπατσελέτ, καταγγέλλοντας πλήγματα σε καταυλισμούς εκτοπισμένων αμάχων ή κοντά σ' αυτούς, καθώς και σε ιατρικές και εκπαιδευτικές εγκαταστάσεις, αλλά και νοσοκομείων. Μάλιστα, όπως δήλωσε «ο μεγάλος αριθμός των επιθέσεων σε νοσοκομεία, ιατρικές εγκαταστάσεις και σχολεία υποδηλώνει πως δεν μπορεί να είναι τυχαίες».\nΑπό τα μέσα Δεκεμβρίου, περισσότεροι από 380 άμαχοι έχουν σκοτωθεί, σύμφωνα με το Συριακό Παρατηρητήριο Δικαιωμάτων του Ανθρώπου και περίπου 900.000 έχουν εκτοπιστεί.\nΟι άνθρωποι που εκτοπίζονται «είναι ψυχικά τραυματισμένοι και υποχρεωμένοι να κοιμούνται στο ύπαιθρο σε θερμοκρασίες παγετού επειδή οι καταυλισμοί των εκτοπισμένων είναι γεμάτοι», ανέφερε χαρακτηριστικά. «Οι μητέρες καίνε πλαστικό για να ζεστάνουν τα παιδιά. Μωρά και μικρά παιδιά πεθαίνουν εξαιτίας του κρύου», υπογράμμισε. Τουλάχιστον 12 παιδιά έχουν πεθάνει από την έκθεση.\n«Η βία στη βορειοδυτική Συρία είναι τυφλή», είπε χαρακτηριστικά ο αξιωματούχος του ΟΗΕ, ζητώντας μια κατάπαυση του πυρός την «μόνη επιλογή», σύμφωνα με τον ίδιο. «Παίρνουμε αναφορές ότι τα σημεία όπου βρίσκονται οι εκτοπισμένοι γίνονται τώρα στόχος, προκαλώντας θανάτους, τραυματισμούς και νέα διαφυγή». «Η μεγαλύτερη ανθρωπιστική τραγωδία του 21ου αιώνα θα αποφευχθεί μόνο εάν τα μέλη του Συμβουλίου Ασφαλείας υπερβούν τα ατομικά τους συμφέροντα», κατέληξε.\nΗ Τουρκία, η οποία φιλοξενεί ήδη περισσότερους από τρία εκατομμύρια Σύριους πρόσφυγες, έκλεισε τα σύνορά της από το 2015 για να αποτρέψει την περαιτέρω εισροή. Αυτό έχει αφήσει τους εκτοπισμένους ανθρώπους της Ιντλίμπ παγιδευμένους μεταξύ των προχωρημένων συριακών και ρωσικών στρατευμάτων και των τουρκικών συνόρων.\nΟρισμένοι έμποροι με επιχειρήσεις και στις δύο πλευρές των συνόρων επιτρέπεται να πηγαινοέρχονται. Ένας έμπορος κοσμημάτων, ο Muhammad, επιχείρησε να φέρει τα παιδιά του στην Τουρκία. Περιέγραψε στο ρεπορτάζ των New York Times την κατάσταση στα σύνορα με μια λέξη: «θρίλερ».\nΟ Muhammad, όπως και άλλοι που μίλησαν ζήτησαν να παρουσιαστούν μόνο με τα μικρά τους ονόματα από το φόβο της συριακής κυβέρνησης. «Οι άνθρωποι φοβούνται», είπε ο Muhammad. «Η κατάσταση είναι πολύ κακή. Οι άνθρωποι ζουν στους δρόμους, κάτω από τα δέντρα, με τρομερό κρύο και κοιμούνται σε χαρτόνια».\nΟ Fouad Sayed Issa, ο ιδρυτής της Violet, μιας συριακής ΜΚΟ, περιγράφει ενδεικτικά πως η οργάνωση αναγκάστηκε να αδειάσει ένα στρατόπεδο των Ηνωμένων Εθνών με 10.000 εκτοπισμένους ανθρώπους σχεδόν σε μια μέρα, καθώς τα κυβερνητικά στρατεύματα πλησίαζαν. Όλοι συνωστίζονται, λέει, στα στρατόπεδα συγκέντρωσης στα σύνορα της Τουρκίας. «Είναι σαν το τέλος του κόσμου», δηλώνει. «Χιλιάδες άνθρωποι έχουν μαζευτεί στα στρατόπεδα, ελπίζοντας για βοήθεια».\nΤρία σενάρια για τη μάχη της Ιντλίμπ\nΤις τελευταίες εβδομάδες, η μάχη για την Ιντλίμπ στη βορειοδυτική Συρία έχει εισέλθει σε μια νέα φάση. Οι δυνάμεις του Συριακού καθεστώτος, υποστηριζόμενες από τη Ρωσία και το Ιράν, πιέζουν να καταλάβουν τους στρατηγικούς αυτοκινητόδρομους Μ4 και Μ5, οι οποίοι συνδέουν αντίστοιχα την πόλη Λατάκια και την πρωτεύουσα, τη Δαμασκό, με το Χαλέπι.\nΗ προέλαση των δυνάμεων της Συρίας συνοδευόμενη από ένα μπαράζ βομβαρδισμών εναντίον του τελευταίου οχυρού της συριακής αντιπολίτευσης σκότωσε δεκάδες αλλά και 13 Τούρκους στρατιώτες, γεγονός που ώθησε την Άγκυρα να αναλάβει δράση.\nΗ Τουρκία φοβάται ότι ο τελικός στόχος της Ρωσίας είναι να πολιορκήσει την ένοπλη αντιπολίτευση και να περικόψει τις κύριες διαδρομές προμήθειας από το τουρκικό έδαφος - μια εξέλιξη την οποία θέλει απελπισμένα να αποφύγει.\nΜε την πλάτη του στον τοίχο, η Άγκυρα ζυγίζει τώρα τις επιλογές της για να αποτρέψει την πλήρη ήττα των Σύριων συμμάχων της και μαζί τους την επιχείρηση της Συρίας.\nΣύμφωνα με την ανάλυση του Al Jazeera, η πτώση της Ιντλίμπ θα ήταν καταστροφική για την Τουρκία. Θα σήμαινε μια πλήρη ήττα της συριακής αντιπολίτευσης και τον αποκλεισμό της από τις διαπραγματεύσεις μιας τελικής λύσης για τη μεταπολεμική Συρία. Κατά συνέπεια, η Τουρκία, ο κύριος υποστηρικτής της αντιπολίτευσης, θα παραμεριστεί και δεν θα έχει λόγο σε μελλοντικές διαπραγματεύσεις, γεγονός που θα αποτελούσε σημαντική διπλωματική απώλεια, δεδομένης της πολυετούς συμμετοχής της Τουρκίας στη σύγκρουση.\nΕπιπλέον, αν η μάχη στην Ιντλίμπ κερδηθεί από το συριακό καθεστώς θα είχε ως αποτέλεσμα την απέλαση περίπου τριών εκατομμυρίων πολιτών απέναντι στα σύνορα της Τουρκίας ή στις μικρές παραμεθόριες περιοχές που ελέγχει. Η Τουρκία όμως δεν μπορεί να αντέξει περισσότερους Σύριους στο έδαφός της.\nΗ τουρκική κυβέρνηση βρίσκεται επίσης υπό την τεράστια εγχώρια πίεση για να αντιδράσει μετά τη δολοφονία 13 Τούρκων στρατιωτών από δυνάμεις του Συριακού καθεστώτος. Που σημαίνει ότι θα επικριθεί στο εσωτερικό εάν οι δυνάμεις της αναγκαστούν να αποσυρθούν.\nΤαυτόχρονα, η Τουρκία δεν μπορεί να διακινδυνεύσει μια αντιπαράθεση με τη Ρωσία. Πλήρωσε βαρύ τίμημα την τελευταία φορά που συγκρούστηκε με τη Ρωσία το 2015, όταν ο τουρκικός στρατός κατέρριψε ένα ρωσικό μαχητικό αεροσκάφος. Απαντώντας, το Κρεμλίνο απαγόρευσε τις εισαγωγές τουρκικών προϊόντων και αποθάρρυνε τους πολίτες του να επισκέπτονται στην Τουρκία, γεγονός που επιβάρυνε σημαντικά την τουρκική οικονομία.\nΠαράλληλα, ούτε η ΕΕ ούτε οι ΗΠΑ υποστήριξαν την Τουρκία στην αντιπαράθεσή της με τη Ρωσία. Έτσι, η Άγκυρα έπρεπε να καταβάλει τεράστιες προσπάθειες, συμπεριλαμβανομένης μιας δημόσιας συγγνώμης από τον Ερντογάν, για την αποκατάσταση των σχέσεων με τη Μόσχα.\nΣήμερα, οι σχέσεις της Τουρκίας με τη Ρωσία έχουν περιπλεχθεί ακόμη πιο πολύ και τώρα είναι πιο σημαντικές για την τουρκική κυβέρνηση από ό, τι ήταν το 2015. Η Ρωσία είναι σημαντικός εμπορικός εταίρος (το διμερές εμπόριο υπερβαίνει τα 25 δισεκατομμύρια δολάρια ετησίως) και ο πιο σημαντικός προμηθευτής πετρελαίου και φυσικού αερίου της Τουρκίας.\nΗ Τουρκία είναι επίσης ο κόμβος για την εξαγωγή του ρωσικού φυσικού αερίου στην Ευρώπη. Τον περασμένο μήνα, ο Ερντογάν και ο Πούτιν εγκαινίασαν το Turk Stream, έναν αγωγό φυσικού αερίου που διασχίζει τη Μαύρη Θάλασσα από τη Ρωσία στην Τουρκία και προορίζεται για τη νοτιοανατολική Ευρώπη. Η Τουρκία ελπίζει επίσης να προσφύγει στη ρωσική στήριξη για τις αυξανόμενες εντάσεις σχετικά με τις γεωτρήσεις στην Ανατολική Μεσόγειο.\nΕπομένως, η Τουρκία διαθέτει μικρό περιθώριο ελιγμών. Και όπως φαίνεται υπάρχουν τρία πιθανά σενάρια.\nΤο πρώτο και το πλέον ευνοϊκό σενάριο για την Τουρκία είναι ότι η Ρωσία αποφασίζει να υποστηρίξει τη συμφωνία για την αποκλιμάκωση στην Ιντλίμπ και διατάζει τις δυνάμεις του καθεστώτος να επιστρέψουν στις θέσεις που κατείχαν. Αυτό θα μπορούσε να συνδυαστεί με την αναζωογόνηση της πολιτικής διαδικασίας και την επίτευξη πολιτικής λύσης. Η πιθανότητα βέβαια να συμβεί είναι πολύ περιορισμένη.\nΤο δεύτερο σενάριο είναι ότι η Τουρκία συμβιβάζεται και αποδέχεται τη νέα πραγματικότητα στο έδαφος, επιτρέπει στο συριακό καθεστώς να ελέγχει τους αυτοκινητόδρομους Μ4 και Μ5, αλλά θα δημιουργήσει «μια ασφαλή ζώνη» στην Ιντλίμ, δημιουργώντας ενισχυμένες θέσεις άμυνας κατά μήκος της πρώτης γραμμής και προμηθεύοντας τη Συριακή αντιπολίτευση με βαριά όπλα. Φαίνεται ότι η Άγκυρα έχει ήδη υιοθετήσει αυτήν την πολιτική.\nΤο τρίτο σενάριο - και αυτό που θέλει να αποφύγει η Τουρκία - είναι μια κλιμάκωση της έντασης με τη Ρωσία. Αυτό εξαρτάται σε μεγάλο βαθμό από το τι θα αποφασίσουν να κάνουν οι ΗΠΑ. Μέχρι στιγμής η Ουάσινγκτον έχει στείλει μπερδεμένα μηνύματα στην Άγκυρα. Αλλά όπως η Ρωσία προσπαθεί να πιέσει την Τουρκία και τους συμμάχους της στο ΝΑΤΟ, οι ΗΠΑ μπορούν να αποφασίσουν να εκμεταλλευτούν την ευκαιρία για να κάνουν το ίδιο με την τουρκική-ρωσική προσέγγιση, υποστηρίζοντας μια τουρκική επιχείρηση στην Ιντλίμπ.\nΕίτε έτσι είτε αλλιώς, θα πρέπει να ληφθούν σημαντικές αποφάσεις στην Άγκυρα, τη Μόσχα και την Ουάσινγκτον τις προσεχείς εβδομάδες - αποφάσεις που μπορούν να καθορίσουν την επόμενη φάση της συριακής σύγκρουσης.\nΑναρτήθηκε από evangello στις Παρασκευή, Φεβρουαρίου 21, 2020


20 τρόποι για να κερδίσεις μια γυναίκα\nΣυντάχθηκε απο τον/την inaoussa\ton Πέμπτη, 05 Σεπτέμβριος 2019 01:00\nΔεν είσαι σίγουρος πως να αποκτήσεις την γυναίκα των ονείρων σου;\nΗ αποπλάνηση είναι τέχνη, και είτε το πιστεύεις είτε όχι είναι κάτι το οποίο μαθαίνεται. Ακόμα και οι πιο ντροπαλοί και αγχωμένοι άντρες μετατρέπονται σε γλυκά και ψαγμένα δημιουργήματα, αν ξέρουν πως να αποπλανήσουν τις γυναίκες.\nΌταν πρόκειται να αποπλανήσεις την γυναίκα που σου αρέσει, το παν είναι να είσαι αισιόδοξος, προετοιμασμένος και πρόθυμος να παίξεις ένα μεγάλο παιχνίδι. Στις γυναίκες δεν αρέσει να αισθάνονται πρόχειρες ή πιεσμένες με τίποτα. Οπότε αν δεν είσαι πρόθυμος να ξοδέψεις χρόνο για να την κάνεις μοναδική τότε δεν πας πουθενά.\nΤο να γνωρίζεις πως να αποπλανήσεις μία γυναίκα είναι πολύπλοκο καθήκον. Αλλά αν το κάνεις σωστά, είναι σίγουρο πως θα την κερδίσεις. Απλά θυμήσου να είσαι πεπεισμένος, να είσαι ο εαυτός σου και να περνάτε καλά.\n20 τρόποι για να κατακτήσεις μια γυναίκα!\nΘυμήσου, το να αποπλανήσεις μία γυναίκα χρειάζεται χρόνο. Αν το μόνο που σε νοιάζει είναι να την ρίξεις στο κρεβάτι όσο το δυνατόν πιο γρήγορα τότε το να γίνεις εξαιρετικός αποπλανητής δεν είναι για σένα. Οι γυναίκες θέλουν να νιώσουν όμορφες, πολύτιμες και μοναδικές.\nΑν δεν μπορείς να το κάνεις αυτό τότε δεν μπορείς να σκεφτείς ότι είναι αυτή η μοναδική. Προετοιμάσου να πάρεις τον χρόνο σου και άσε τα πράγματα να φτιαχτούν από μόνα τους. Η αναμονή θα αξίζει!\n2) Ντύσου για να εντυπωσιάσεις\nΗ πρώτη εντύπωση είναι το παν. Αν δεν είσαι διατεθειμένος να αλλάξεις την φόρμα σου και τα βρώμικα αθλητικά σου, δεν θα εντυπωσιαστεί ιδιαίτερα από εσένα. Δεν χρειάζεται να εμφανιστείς στο ραντεβού σου με κουστούμι, αλλά να βάλεις μία ωραία μπλούζα και ένα ζευγάρι όμορφα παπούτσια.\nΈτσι θα της δείξεις ότι νοιάζεσαι αρκετά και κάνεις μία προσπάθεια.\n3) Περιποιήσου τον εαυτό σου\nΑν πρόκειται να ντυθείς όμορφα, πρέπει επίσης να κάνεις μία αντρική περιποίηση. Κάνε ένα ντουζ και ξυρίσου, φόρεσε μία ωραία κολόνια και χτένισε τα μαλλιά σου. Σκέψου πως πιθανόν να περάσει ώρες για να ετοιμαστεί για σένα.\nΈτσι λοιπόν θα εκτιμήσει αν κάνεις κι εσύ μια προσπάθεια για το ίδιο.\n4) Δώσε στον εαυτό σου έναν εμψυχωτικό λόγο\nΑν είσαι ντροπαλός άντρας, δώσε την εντύπωση πως είσαι αισιόδοξος. Δώσε στον εαυτό σου ένα καλό εμψυχωτικό λόγο στον καθρέφτη, παίξε την αγαπημένη σου μουσική για να φτιαχτείς και κάνε στον εαυτό σου ένεση αδρεναλίνης.\nΣιγουρέψου πως όταν φύγεις από το σπίτι θα νιώθεις τέλεια κι έτοιμος να κατακτήσεις τον κόσμο.\n5) Ετοίμασε το κλίμα\nΌταν πρόκειται για αποπλάνηση, το κλίμα πρέπει να είναι κατάλληλο. Σιγουρέψου πως θα ετοιμάσεις τη διάθεση για κάτι ρομαντικό επιλέγοντας για ραντεβού έναν χώρο που αποπνέει στυλ και ποιότητα ή ένα ζεστό περιβάλλον.\nΌπως και να το κάνεις, φρόντισε να καταλάβει πως απόψε είναι μία μοναδική νύχτα γι αυτήν.\n6) Δώστε προσοχή σε ότι λέει\nΣτις γυναίκες δεν αρέσει καθόλου να μην τις προσέχεις. Πρέπει να την κάνεις να νιώσει πως είναι η μοναδική γυναίκα στον χώρο και να έχεις όλη σου την προσοχή στραμμένη πάνω της. Μην κάνεις μόνο νεύματα και γελάς.\nΠάρε στα σοβαρά ότι λέει και κάνε πολλές ερωτήσεις για να της δείξεις πως θες να μάθεις τα πάντα γι αυτήν.\n7) Κράτα την κουβέντα ζωντανή\nΔεν υπάρχει τίποτα που να σκοτώνει τη διάθεση περισσότερο από την αμήχανη ησυχία. Φρόντισε να είσαι προετοιμασμένος με πολλές ερωτήσεις και ξεκίνα πάλι την κουβέντα που θα κρατήσει τη συνομιλία ζωντανή. Δες επίσης 30 έξυπνες ερωτήσεις για να ξεκινήσεις μια συζήτηση!\n8) Δώσε προσοχή στην γλώσσα του σώματος της\nΠώς να αποπλανήσεις μία γυναίκα; Λοιπόν, γίνε ειδικός στην γλώσσα του σώματος της. Αν νιώθει αγχωμένη προσπάθησε να την ηρεμήσεις, αν φαίνεται αφηρημένη ρώτησε την το γιατί. Όσο πιο προσεκτικός είσαι με τις ανάγκες της τόσο πιο γοητευμένη θα είναι από εσένα.\n9) Να είσαι γλυκός κι ευγενικός\nΤο να είσαι ευγενής είναι πραγματικά αποπλανητικό. Σιγουρέψου πως κάνεις τα πάντα σωστά. Πήγαινε να την πάρεις για το ραντεβού σας, τράβηξε της την καρέκλα, άνοιξε τις πόρτες γι αυτήν. Κάποιοι παλιομοδίτικοι τρόποι κάνουν πραγματικά θαύματα.\n10) Να την κοιτάς στα μάτια\nΗ επαφή με τα μάτια είναι πολύ σημαντική όταν πρόκειται να αποπλανήσεις μία γυναίκα. Όταν μιλάς, φρόντισε να την κοιτάς αρκετά. Αν αποφεύγεις να την κοιτάς απευθείας θα φανείς ντροπαλός και αγχωμένος που είναι απωθητικό.\nΚοίτα την στα μάτια όταν μιλάει και χαμογέλα της αρκετά.\n11) Μίλα με αυτοπεποίθηση\nΤο να είσαι πεπεισμένος ομιλητής θα την εντυπωσιάσει. Μίλα για ότι ξέρεις με αυτοπεποίθηση και θα γαντζωθεί σε κάθε σου λέξη. Μ αυτόν τον τρόπο δεν θα την κάνεις να βαρεθεί κιόλας.\n12) Η κολακεία θα σε πάει παντού\nΤο να είσαι γοητευτικός και αποπλανητικός θα την κάνουν να νιώσει μοναδική κι όμορφη. Φρόντισε να της κάνεις πολλά κομπλιμέντα για να της δώσεις να καταλάβει πόσο πολύ σου αρέσει.\n13) Να την κάνεις να γελάει\nΟι γυναίκες λατρεύουν τους άντρες που τις κάνουν να γελούν. Όσο θα σου φαίνεται παράλογο στην ευγενική δημόσια εικόνα σου να την κάνεις να δακρύζει απλό τα γέλια, θα το βρει γοητευτικό και πολύ ελκυστικό.\nΑν είσαι πνευματώδης τύπος, σιγουρέψου πως θα το χρησιμοποιήσεις υπέρ σου.\n14) Αγόρασε της δώρα\nΣε κάθε γυναίκα αρέσει να είναι κακομαθημένη, έτσι να της αγοράζεις ένα γοητευτικό δώρο πότε πότε. Σίγουρα θα σε ευχαριστήσει! Βέβαια δεν είναι ο μοναδικός τρόπος για να κατακτήσεις μια γυναίκα.\n15) Οι λεπτομέρειες είναι το παν\nΝα θυμάσαι το αγαπημένο της κρασί ή ρώτα την για την οικογένεια της. Συγκέντρωσε τα μικρά κομμάτια κι αναφέροντας τα κερδίζεις σημαντικούς πόντους. Έτσι φρόντισε να προσέχεις τι της αρέσει και τι όχι. Για κάθε μικρό πράγμα που λέει αποθήκευσε το για αργότερα.\nΘα το λατρέψει πως ανησύχησες κι έδειξες ενδιαφέρον και αυτό θα βοηθήσει την αποπλανητική σου ρουτίνα περισσότερο. Δες επίσης 10 πράγματα που κάνει ένας αληθινός άντρας σε μία σχέση!\n16) Να είσαι άνετος\nΌταν ξέρεις πως να αποπλανήσεις μία γυναίκα να έρχεσαι κοντά και να είσαι άνετος, βοηθάει. Σιγουρέψου πως παίρνεις κάθε ευκαιρία να την αγκαλιάσεις και να έρθετε πιο κοντά.\nΠρότεινε μία βόλτα μετά το ραντεβού, είναι ο τέλειος τρόπος να την αγκαλιάσεις και να συνεχίσεις να την γοητεύεις ακόμα περισσότερο.\n17) Να είσαι ρομαντικός\nΘυμήσου να είσαι ρομαντικός σε κάθε κίνηση που κάνεις. Να είσαι πάντα συμπονετικός, ευγενικός, κολακευτικός και ήρεμος. Προσπάθησε να είσαι μοναδικός και εξέπληξε την. Αν κάνεις σπουδαία πράγματα που δεν περιμένει, θα νιώσει η πιο φανταστική γυναίκα του κόσμου.\n18) Μην φοβάσαι να κάνεις την πρώτη κίνηση\nΑν περιμένεις πάρα πολύ ρισκάρεις να καταλήξεις σαν φίλος. Και κανένας δεν το θέλει αυτό. Αν θέλεις να την κατακτήσεις ξεκίνα με ένα απαλό τρίψιμο στο χέρι ή στο μπούτι της, φίλησε την απαλά και άσε τα πράγματα να γίνουν πιο έντονα και παθιασμένα καθώς προχωράτε.\n19) Μην βιαστείς\nΘυμήσου, όπως είπαμε στην αρχή, η πραγματική αποπλάνηση σημαίνει να παίρνεις τον χρόνο σου και ποτέ να μην πιέζεις ή αναγκάζεις μία γυναίκα απ το να πάει παραπέρα από αυτό που θέλει.\n20) Άστην να ζητάει περισσότερα\nΓια να συνεχίσεις την αποπλάνηση σου, άστην να ζητάει το κάτι παραπάνω. Τότε θα μετράει τις μέρες μέχρι να σε ξαναδεί.\nTags: τρόποι κερδίσεις γυναίκα inaoussa


Με ποιον τρόπο αλλάζουν τα μαλλιά μας όσο περνούν τα χρόνια - Unique By Ermes\nΠέντε λόγοι που μπορεί να γνωρίζετε… ή και όχι\nΟι περισσότερες γυναίκες, κάθε φορά που φέρνουμε στο μυαλό μας τη γήρανση, το μυαλό μας πηγαίνει αυτομάτως στις ρυτίδες που κάνουν την εμφάνιση τους όσο μεγαλώνουμε. Ωστόσο, αυτό που ίσως δεν γνωρίζουμε είναι πως γήρανση υφίστανται και τα μαλλιά και το τριχωτό της κεφαλής μας όσο περνά ο χρόνος.\nΠοιες άλλες αλλαγές συμβαίνουν όμως στα μαλλιά μας;\nΟι τρίχες γίνονται πιο λεπτές\nΆλλη μία αλλαγή που συμβαίνει στα μαλλιά μας είναι στην ποιότητα της τρίχας. Στην αρχή μειώνεται η πυκνότητα των μαλλιών και στη συνέχεια οι τρίχες βγαίνουν πιο λεπτές, και ίσως αδύναμες.\nΧάνουν την ένταση και τον όγκο τους\nΑυτό σχετίζεται άμεσα με το γεγονός πως οι τρίχες λεπταίνουν. Έτσι μειώνεται ο όγκος και η πυκνότητα των μαλλιών στο κεφάλι μας.\nΣπάνε πιο εύκολα από ό,τι παλαιότερα\nΗ έλλειψη πρωτεΐνης, που προαναφέραμε, δεν επηρεάζει μόνο το χρώμα των μαλλιών μας αλλά και το πόσο δυνατή ή όχι είναι η τρίχα. Αυτή η έλλειψη κάνει τα μαλλιά μας αδύναμα και λιγότερο ελαστικά. Ακριβώς αυτή η αιτία προκαλεί και το σπάσιμο της τρίχας ή τη γνωστή σε όλες μας «ψαλίδα».\nΌταν τα χρόνια περνούν, τα μαλλιά μας δείχνουν περισσότερο αφυδατωμένα και λιγότερο ζωντανά κάτι που οφείλεται στο ό,τι λεπταίνει η τρίχα. Φυσικά, τα εργαλεία styling δεν βοηθούν πολύ την κατάσταση, καθώς αφυδατώνουν περισσότερο την τρίχα και την κάνουν να σκάει πολύ πιο εύκολα.\nΕμφανίζονται λευκές τρίχες\nΗ εμφάνιση των λευκών τριχών δεν οφείλεται μόνο στο πέρας του χρόνου, αλλά είναι γενετικό και κληρονομικό θέμα. Επίσης, το στρες, η μη υγιεινή διατροφή, η έλλειψη ύπνου ή κάποια σοβαρή ασθένεια μπορούν να προκαλέσουν την εμφάνιση των λευκών τριχών. Τα μαλλιά γκριζάρουν λόγω έλλειψης μελανίνης από κάποια ηλικία. Όταν, δηλαδή, τα μαλλιά μας αρχίζουν να γκριζάρουν σημαίνει πως έχουν μείνει χωρίς μελανίνη και χωρίς πρωτεΐνη, δηλαδή ουσιαστικά δεν είναι γκρι μαλλιά, αλλά μαλλιά χωρίς χρώμα.\nΤα προϊόντα που χρειάζεστε για να αποκτήσετε τα μαλλιά που ονειρεύεστε:\nαλλαγές μαλλιάμαλλιάπεριποίηση μαλλιών


Νεφελώδης καιρός αναμένεται την Πέμπτη σε αρκετές περιοχές, οι άνεμοι θα πνέουν έως 8 Μποφόρ στο Αιγαίο, ενώ η θερμοκρασία δεν θα σημειώσει αξιόλογη μεταβολή\nΠιο αναλυτικά, σύμφωνα με το meteo του Εθνικού Αστεροσκοπείου Αθηνών, αύριο αναμένονται αραιές νεφώσεις, οι οποίες στις νησιωτικές περιοχές και σε Ήπειρο, Στερεά Ελλάδα, Πελοπόννησο και ανατολική Θεσσαλία, θα είναι κατά τόπους πυκνότερες. Ασθενείς τοπικές βροχές θα σημειωθούν στην Εύβοια, στην ανατολική Στερεά και στην Κρήτη. Η ορατότητα στα κεντρικά και βόρεια ηπειρωτικά έως το πρωί αλλά και προς το τέλος του εικοσιτετραώρου θα είναι κατά τόπους περιορισμένη.\nΣτην Αττική αναμένονται αραιές νεφώσεις που κατά διαστήματα θα είναι πυκνότερες. Οι άνεμοι θα έχουν ένταση 3 έως 5 και τοπικά έως 6 Μποφόρ. Ιδιαίτερα στο Νότιο Ευβοϊκό οι άνεμοι θα πνέουν από βόρειες διευθύνσεις από 6 έως 8 Μποφόρ. Η θερμοκρασία στο κέντρο των Αθηνών θα κυμανθεί από 10 έως 14 βαθμούς Κελσίου.\nΑπαγορευτικού απόπλου εκδόθηκε για τα επιβατηγά πλοία που εκτελούν δρομολόγια από και προς τα λιμάνια της Κρήτης Ειδικότερα δεμένα θα παραμείνουν τα πλοία που εκτελούν δρομολόγια...


Στο δρόμο Ηρακλείου-Μεσαράς ο Γ. Δέδες για να πατήσουν «γκάζι» στο έργο - Ηράκλειο - Νέα Κρήτη\nΤώρα διαβάζετε: Στο δρόμο Ηρακλείου-Μεσαράς ο Γ. Δέδες για να πατήσουν «γκάζι» στο έργο\nΕπιτόπια αυτοψία στο έργο ενώ σκληρή κριτική ασκεί η ΝΟΔΕ Ηρακλείου\nΟ γ.γ. του υπουργείου, Γιώργος Δέδε, επιθεώρησε από κοντά την πορεία των εργασιών στο δρόμο Ηρακλείου Μεσαράς σε μια προσπάθεια προφανώς άσκησης πίεσης προς την ανάδοχο εταιρεία να πατήσει το πόδι στο... “γκάζι”!\nΑυτοψία στο πολύπαθο έργο του κάθετου οδικού άξονα Ηράκλειο Μεσσαρά, στο τμήμα Αγία Βαρβάρα - Απομαρμά, όπου καταγράφονται μεγάλες καθυστερήσεις στον ρυθμό υλοποίησης του, πραγματοποίησε ο Γενικός Γραμματέας του υπουργείου Υποδομών.\nΟ Γιώργος Δέδες διαπίστωσε επιτάχυνση των εργασιών από τον εργολάβο, με τον ίδιο να εκφράζει την ικανοποίηση του για την πρόοδο των εργασιών.\nΣήμερα η αυτοψία Δέδε στον δρόμο Ηρακλείου-Μεσαράς\nΟ Γιώργος Δέδες ενημερώθηκε για τα «αγκάθια» που υπάρχουν γύρω από τις κατολισθήσεις σε 3 σημεία του έργου αλλά και για την αχίλλειο πτέρνα η οποία αφορά την κατασκευή του στόμιου εξόδου της σήραγγας.\nΟ ίδιος έλαβε τη διαβεβαίωση από τον εργολάβο ότι το έργο θα έχει ολοκληρωθεί πριν τον Μάρτιο του 2019, διότι στην αντίθετη περίπτωση η χώρα μας θα κληθεί να επιστρέψει 71 εκατομμύρια ευρώ στην Ευρωπαϊκή Ένωση.\nΝΟΔΕ: «Τσίπρα περιμέναμε Σπίρτζης εμφανίστηκε»\nΩστόσο σκληρή κριτική για το έργο του δρόμου Ηρακλείου-Μεσαράς ασκεί η ΝΟΔΕ Ηρακλείου στην κυβέρνηση. Όπως υποστηρίζει το έργο.\nΓια το θέμα εξέδωσε σκληρή ανακοίνωση η ΝΟΔΕ Ηρακλείου όπου αναφέρει:\n«Όταν, επί δύο χρόνια, επισημαίναμε την ολιγωρία και τις καθυστερήσεις της Κυβέρνησης, μας έλεγαν ότι ασκούσαμε στείρα αντιπολίτευση!\nΌταν τονίζαμε τις προθεσμίες και τον κίνδυνο απένταξης μας έλεγαν ότι κινδυνολογούσαμε!\nΤώρα, λοιπόν, που το έργο βρίσκεται στην κόψη του ξυραφιού και οι υπηρεσίες τρέχουν να προλάβουν τη μάχη με το χρόνο, τι έχει να πει η πολιτική ηγεσία του Υπουργείου;»\n«Τσίπρα περιμέναμε Σπίρτζης εμφανίστηκε. Ο κ. Σπίρτζης έδινε ραντεβού κι έκανε δηλώσεις, ο κ. Δέδες έρχεται... Όλο και χαμηλότερα!».\nΤην ίδια ώρα, ο Φώτης Καζάσης εξέφρασε τη λύπη του για το θανατηφόρο τροχαίο το οποίο σημειώθηκε στο νέο δρόμο της Μεσαράς μέσα στο τούνελ Απομάρμά μετά τη σύγκρουση μοτοσικλέτας με τρακτέρ. Συνέπεια, να χάσει τη ζωή του ο Νίκος Μητρόπουλος, οδηγός της μοτοσικλέτας και πατέρας ενός παιδιού.\nΠρόκειται για ένα έργο το οποίο δεν έχει παραδοθεί στην κυκλοφορία, με τους οδηγούς να αγνοούν τους κινδύνους και τη σχετική σήμανση για απαγόρευση της κυκλοφορίας.\nΟ γενικός γραμματέας του υπουργείου Υποδομών μετέβη το μεσημέρι της Δευτέρας στο δρόμο Ηρακλείου-Μεσαράς, για επιτόπια αυτοψία.Ακολούθησε σύσκεψη στα γραφεία της αναδόχου εταιρείας, στην περιοχή της Αγίας Βαρβάρας.\nΗ ανησυχία και η κινητικότητα από πλευράς του υπουργείου και από πλευράς προσωπικά του υπουργού σύμφωνα με την εφημερίδα «Νέα Κρήτη» είναι εύλογη.\nΟ δρόμος θα πρέπει πάση θυσία να ολοκληρωθεί ως τις 31 Μαρτίου 2019, ειδάλλως το έργο θα απενταχθεί, η χώρα θα αναγκαστεί να επιστρέψει στην Ε.Ε. 71 εκατ. ευρώ και φυσικά το έργο θα περάσει στις... καλένδες! Μάλιστα και η ΝΟΔΕ Ηρακλείου κάνει λόγο για κίνδυνο απένταξης του έργου.\n10:00 Επίσκεψη στα γραφεία της Περιφέρειας Κρήτης - Συνάντηση με τον Περιφερειάρχη Κρήτης και τον Δήμαρχο Ηρακλείου\n13:30 Συνέντευξη Τύπου στα γραφεία της Νομαρχιακής Επιτροπής Ηρακλείου